USAID pomaže izgradnju elektrana – Potpisan Memorandum sa Elektroprivredom BiH – Vaš obnovljivi izvor informacija – Energis\nUSAID pomaže izgradnju elektrana – Potpisan Memorandum sa Elektroprivredom BiH\nPotpisivanjem Memoranduma između Elektroprivrede Bosne i Hercegovine (EP BiH) i USAID-a biće omogućena analiza procesa izdavanja dozvola za izgradnju različitih vrsta elektrana u BiH, jer se na ovaj način ulaganje u elektroenergetski sektor u BiH želi podići na viši nivo.\nUSAID će pratiti proces izdavanja dozvola, s ciljem da se identifikuju zakonodavne, regulatorne i administrativne barijere s kojima se investitori suočavaju prilikom ulaganja u BiH. Na osnovu te analize USAID će preporučiti mjere, na svim nivoima vlasti, što će skratiti i pojednostaviti procedure u cilju podsticanja investicija u nove elektrane u državi. Do danas je Vlada Sjedinjenih Američkih Država (SAD), prvenstveno putem USAID-a, osigurala više od 1,6 mlrd USD pomoći ekonomskom, demokratskom i socijalnom napretku BiH.\nGeneralni direktor EP BiH Bajazit Jašarević izjavio je da će ugovor omogućiti pravnu saradnju za izgradnju boljeg okvira elektroenergetskih okvira u BiH, jer se bez konkretnih pomaka i djela ne može govoriti o privlačenju investitora u našu zemlju.\n– Za oporavak i dalji razvoj EP BiH kao sigurnog partnera za isporuku električne energije potrebni su nam ovakvi ugovori. Ovo će nam također pomoći da proizvod plasiramo i na regionalno tržište. Izražavamo zahvalnost USAID-u što je prepoznao ovakav projekat i pružio podršku najznačajnijem elektroenergetoskom sektoru u BiH – rekao je direktor Jašarević.\nUSAID već 20 godina sarađuje s EP BiH, a prema riječima direktora Misije USAID-a u BiH Piter Dafi i današnja vijest dočekana je s radošću.\n– Želimo ponovo sarađivati s ljudima iz EP BiH i to na svim poljima rada u elektroenergetskom sektoru jer je to sektor koji ima ogroman potencijal i može omogućiti ekonomski razvoj. Stvaranje radnih mjesta je najveći izazov za nas u BiH, a mnoga istraživanja ukazuju da BiH može udvostručiti svoj potencijal za električnu energiju, uključujući hidro energiju, ali i njene obnovljive izvore. Investitori u ovom sektoru se suočavaju s izazovima kao i u svakom drugom sektoru jer se osjećaju kao u lavirintu u kojem im neko treba pokazati smjer u kojem se kretati i na kojim principima raditi. Pozdravljamo sve napore EP BiH u cilju podizanja sektora na viši nivo – dodao je Dafi.


Škole bez grijanja, vlast bez kompasa - SDA Sandžaka\nNovopazarski ogranak SDA Sandžaka izražava veliku zabrinutost zbog ugroženog zdravlja djece Novog Pazara i skraćenja nastave zbog hladnoće, jer ovim svojim bezobrazlukom vlast u Novom Pazaru još više pokazuje koliko su izgubili kompas i nemaju obzira prema najmlađima i njihovim roditeljima, jer nisu do sada obezbjedili ni ogrev za škole.\nNenormalno je da jedino u Novom Pazaru osnovne i srednje škole nemaju grijanje u Srbiji, a da se zbog neodgovornosti Gradonačelnika djeca smrzavaju u hladnim učionicama.\nNismo sigurni da bi ovako bilo da je u pitanju organizacija koncerata i kojekakvih zabava, jer je to postala jedina zanimacija ove gradske vlasti.\nOsnovno pitanje je šta vlast u Novom Pazaru trenutno radi? Ako uzmemo u obzir da im je jedina briga planiranje koncerata i provokacija bošnjačkog naroda, odgovor je očigledan.\nZahtevamo hitnu reakciju nadlježnih organa, da se ispita gde su završile pare koje su bile planirane za grijanje novopazarskih škola i da se našoj djeci što prije obezbjede dostojni uslovi za pohađanje nastave, a da se takođe ispita i odgovornost funkcionera SDP u očiglednoj opstrukciji otvaranja dvije nove škole.


Sagledaćemo da li nam se poklapa plan razvoja grada - LSVNS\nDS bolje da vodi računa da li im je od stranke…\nNovi Sad će prečišćavati otpadne vode a kej neće smrdeti\nSagledaćemo da li nam se poklapa plan razvoja grada\nNovi Sad, 21. jun – Gradski odbor Lige socijaldemokrata Vojvodine će odlučiti o ulasku u gradsku vlast nakon što pažljivo sagleda u kojoj meri se predloženi program poklapa sa našim planom, vizijom i prioritetima u razvoju grada.\nLiga socijaldemokrata Vojvodine ni danas ne trguje svojom podrškom i ne meri svoje odluke brojem gradskih preduzeća, kao što to nikada do sada nije činila. Takve spekulacije koje su se pojavile u pojedinim medijima nas ne iznenađuju, jer ih je bilo i pre izbora, ali i prilikom formiranja Pokrajinske vlade. Služe samo tome da nam nanose političku štetu.\nLiga socijaldemokrata Vojvodine svoju politiku ne menja u skladu sa brojem funkcija koje joj se nude. Interes LSV jeste interes naših birača, a on podrazumeva sprovođenje lokalne politike koja će omogućiti stabilan razvoj grada i bolji život građanki i građana.\nO odluci Gradskog odbora i rezultatima razgovora, obavestićemo javnost kada razgovori budu završeni i uz poštovanje ostalih učesnika sastanka.\nPrethodni tekstMoguć razgovor oko projekata\nSledeći tekstLSV će aktivno učestvovati u gradskoj vlasti\nLSV još nije odlučila da li će izaći ili bojkotovati izbore


Stručnjaci: EU bez strategije protiv pomorske ekonomije Kine - Biznis i Finansije\nHome\tVestiEkonomija\tStručnjaci: EU bez strategije protiv pomorske ekonomije Kine\nStručnjaci: EU bez strategije protiv pomorske ekonomije Kine\nby bifadmin 5. decembra 2019.\nEvropska unija nema strategiju borbe protiv jačanja Kine u pomorskoj ekonomiji, izjavilo je danas u Monpeljeu, u Francuskoj, nekoliko evropskih stručnjaka.\nKineska strategija, koja se fokusira na razvoj “Pomorskog puta svile”, javna je i “osnovano je izuzetno stimulativna jer postavlja pitanja o nedostatku evropske pomorske strategije”, ukazala je Lamia Kerdjudj-Belkaid, generalna sekretarka Feport-a (Federacija evropskih privatnih lučkih kompanija i terminala), tokom okruglog stola u okviru sastanka o ekonomiji mora.\n“Naš stav je vrlo jasan: strane investicije su dobrodošle sve dok ima reciprociteta. Ali za sada, s Kinom, imamo teškoća da se to stvarno dogodi”, dodala je.\nLamia Kerdjudj-Belkaid je insistirala na tome da su “luke strateški ulazi na neku teritoriju, nisu samousluge” i u tom kontekstu pitala: “Možemo li ceo lučki domen dati nekoj stranoj zemlji?”.\nOlaf Merk, stručnjak za pomorski saobraćaj pri Organizaciji za ekonomsku saradnju i razvoj (OECD), podsetio je da Kina kontroliše 16 terminala u 13 evropskih luka, uključujući Pirej (Grčka), Valensiju (Španija) i Zebrug ( Belgija).\n“To ide veoma brzo”, rekao je on, i to postavlja “pitanja suvereniteta”: u kontekstu ekstremne konkurencije evropskih luka, Kina je za 10 godina prešla ni iz čega do kontrole 10 odsto evropskog lučkog kapaciteta, posebno preko svoje gigantske firme “Kosko”.\n“Kina uglavnom vrlo pažljivo prati pomorski saobraćaj,” rekao je Žan-Mari Miosek, geograf Univerziteta u Monpeljeu.\nZa Francoisa Lamberta, generalnog delegata Grupe građevinske industrije i pomorskih aktivnosti (GICAN), odgovor na kinesku snagu u brodogradnji mora stići iz Evropske unije. EU mora posebno težiti da stane na kraj antikonkurentskoj kineskoj praksi, da reši pitanje intelektualne svojine i da primenjuje međunarodne propise, rekao je on.\nCena kineskog broda je 20 odsto niža nego broda koji napušta Atlantsko brodogradilište u Sen-Nazeru, na zapadu Francuske, rekao je on. Ali Francuska “ima karte da odigra”, posebno u pogledu brodova sa “nultom emisijom” zagadjujućih gasova, dodao je.


Predmet - Уж-6959/2012\nČlan i stav Ustava: Član 27. Stav 1., Član 32. Stav 1., Član 33. Stav 6., Član 34. Stav 3.\nPodnosilac: Nenad Grujović\nNapomena: -nema povrede prava iz člana 27. stav 1, člana 31. stav 1, člana 32. stav 1, člana 33. stav 6. i člana 34. stav 3. Ustava\nUstavni sud, Veliko veće, u sastavu: predsednik Suda dr Dragiša B. Slijepčević, predsednik Veća i sudije dr Goran Ilić, Katarina Manojlović Andrić, dr Olivera Vučić, Predrag Ćetković, Milan Stanić, Bratislav Đokić i mr Tomislav Stojković, članovi Veća, u postupku po ustavnoj žalbi Nenada Grujovića, u pritvoru Okružnog zatvora u Beoradu, na osnovu člana 167. stav 4. u vezi člana 170. Ustava Republike Srbije, na sednici Veća održanoj 16. januara 2013. godine, doneo je\nOdbija se kao neosnovana ustavna žalba Nenada Grujovića izjavljena protiv rešenja Višeg suda u Beogradu Kv. 2849/12 od 16. jula 2012. godine i rešenja Apelacionog suda u Beogradu Kž2. 2852/12 od 26. jula 2012. godine.\n1. Nenad Grujović, u pritvoru Okružnog zatvora u Beogradu, podneo je Ustavnom sudu 27. avgusta 201 2. godine ustavnu žalbu protiv rešenja Višeg suda u Beogradu Kv. 2849/12 od 16. jula 2012. godine i rešenja Apelacionog suda u Beogradu Kž2. 2852/12 od 26. jula 2012. godine, zbog povrede prava iz člana 27. stav 1, člana 31. stav 1, člana 32. stav 1, člana 33. stav 6. i člana 34. stav 3. Ustava Republike Srbije.\nPovredu označenih Ustavom zajemčenih prava u odnosu na osporena rešenja podnosilac ustavne žalbe obrazlaže time da se „nalazi u pritvoru od 5. decembra 2006. godine po rešenju Višeg suda u Beogradu, a do danas nije doneta ni prvostepena presuda“ i time da je „optužen za krivično delo teško ubistvo koje nije počinio“.\nPredložio je da Ustavni sud „poništi i stavi van snage“ osporena rešenja „kao neustavna“ i ukine pritvor.\n2. Ustavni sud je na sednici održanoj 26. septembra 2012. godine doneo odluke Už – 2994/2012 i Už-2995/2012, na sednici održanoj 27. septembra 2012. godine Odluku Už – 5125/2012, a na sednici održanoj 10. oktobra 2012. godine Odluku Už-6885/2011, kojima je odbio kao neosnovane ustavne žalbe Nenada Grjovića izjavljene protiv rešenja o produženju pritvora koja su prethodila donošenju ovde osporeni h rešenja.\n3. Imajući u vidu da je Ustavni sud u sprovedenom postupku utvrdio da su razlozi za produženje pritvora podnosiocu kao okrivljenom identični razlozima navedenim u rešenju Višeg suda u Beogradu Kv. 1895/12 od 16. maja 2012. godine i rešenju Apelacionog suda u Beogradu Kž2. 1942/12 od 24. maja 2012. godine, kao i da su rešenja osporena ovom ustavnom žalbom doneta neposredno nakon donošenja navedenih rešenja osporenih ustavnom žalbom u predmetu Ustavnog suda Už-5125/12, a da podnosilac nije naveo nove razloge kojima bi potkrepio tvrdnje o povredi označenih ustavnih prava, Sud je ocenio da podnosiocu nisu povređena prava na koja se pozvao. Ovakva odluka je utemeljena na razlozima datim u obrazloženjima Odluka Ustavnog suda Už - 2994/2012 i Už-2995/2012 od 26. septembra 2012. godine, Už – 5125/2012 od 27. septembra 2012. godine i Už – 6885/2011 od 10. oktobra 201 2. godine, koje su objavljene na internet stranici Ustavnog suda.\n4. Polazeći od izloženog i odredaba člana 89. stav 1. Zakona o Ustavnom sudu („ Službeni glasnik RS“, br. 109/07 i 99/11), Ustavni sud je ustavnu žalbu u celosti odbio kao neosnovanu, i na osnovu odredaba člana 42b stav 1. tačka 1) i člana 45. stav 1. tačka 9) Zakona o Ustavnom sudu, doneo Odluku kao u izreci.


Selo – Dobre vesti\nPrave seosku biblioteku, knjige stižu sa svih strana\n16. новембра 2016. 16. новембра 2016. dobrevestiinfoОставите коментар\nNekoliko mladih intelektualaca iz sela Jovac, okupljenih u udruženju „Jovački izvor“, pokrenulo je masovnu akciju prikupljanja knjiga da bi osnovali seosku biblioteku i za manje od mesec dana već dobili oko hiljadu naslova, od kojih najveći deo tek treba da se dopremi. U selo kod Ćuprije knjige stižu sa raznih strana, od poznatih i nepoznatih darodavaca, pa u udruženju već razmišljaju kako da za njih renoviraju prostor u jovačkom Domu kulture.\nNeposredni okidač da se ideja o formiranju biblioteke u Jovcu sprovede u delo bila je svojevremeno vest u medijima da je nekoliko stotina knjiga završilo u kontejneru ispred jedne beogradske škole na Banovom brdu. Revoltirani time, a naročito objašnjenjem da se radi o „starim i bakteriološki neispravnim knjigama“, pomenuto jovačko omladinsko ud\nDanas porodica Šonenberger Gajić ima šestoro članova, a kada su došli u Srbiju bilo ih je četvoro. Igor i Nana sa svoje četvoro dece (Mateja, Marija, Konstantin i Aron), stvorili su život kakav su sanjali, da


SRBAČKI LOBI I DALJE HARA PRAVOSUĐEM REPUBLIKE SRPSKE - ReStart Srpska\nSRBAČKI LOBI I DALJE HARA PRAVOSUĐEM REPUBLIKE SRPSKE\nJoš jedna u nizu poraznih činjenica za naše društvo je ta da institucije u koje građani treba da imaju najviše povjerenja, zapravo predstavljaju leglo korupcije i nepotizma. U Tužilaštvu Republike Srpske, dugi niz godina sjede osobe koje su stegnule obruč oko pravosuđa Republike Srpske.\nRodbinske veze su jedan od najjačih aduta kojim se koriste pojedinci koji su zauzeli ključne pozicije u institucijama čiji rad treba da bude nezavisan od bilo kakve partijske ili pojedinačne kontrole. Osim rodbinskih i političkih veza, za pravosuđe u ovom slučaju su jednako važne i geografske veze.\nKonkretno, ako ste iz Srpca, onda imate velike šanse da se zaposlite u pravosudnim institucijama, zahvaljujući svojim sugrađanima koji su skrojili sistem zapošljavanja po svojoj mjeri. Naime, srbački lobi već više od decenije instalira podobne pojedince u pravosuđe, konkretno Tužilaštvo Republike Srpske, zahvaljujući direktnim i indirektnim rodbinskim, pa tako i geografskim vezama.\nTeško je povjerovati da je puka slučajnost to što su predsjednik VSTS Milan Tegeltija, glavni tužilac okružnog tužilaštva Banja Luka, Želimir Lepir i glavni specijalni tužilac Miodrag Bajić, iz Srpca. Želimir Lepir je sudijsku karijeru započeo u rodnom Srpcu, gde je bio sudija u Osnovnom sudu. Milan Tegeltija do maja 2006. bio je specijalni tužilac RS, kada je podnio ostavku jer procedura njegovog izbora nije bila provedena u skladu sa pravilima VSTS. Nakon toga imenovan je za tužioca u Banjaluci, a danas obavlja dužnost predsjednika VSTS.\nDa se stručan kadar iz oblasti pravosuđa može pronaći samo u Srpcu, potvrđuju i rezultati nedavno sprovedenog konkursa u maju mjesecu, za izbor stručnih saradnika u Okružno javno tužilaštvo Banja Luka. Naime. Na ovom konkursu za stručne saradnike izabrani su upravo kadrovi iz Srpca.\nNa otvoren konkurs za izbor stručnog saradnika, koji je otvoren u mjesecu junu, prijavio se sin tužiteljke Živane Bajić, koja je, neko bi rekao slučajno, opet iz Srpca. Da li će Igor Bajić biti još jedan u nizu nastavljača tradicije srbačkog pravosudnog lobija i nepotizma koji se već dugi niz godina koristi rodbinskim vezama kako bi sačuvao uspostavljenu kontrolu nad dobrim dijelom pravosuđa Srpske? Imamo neki osjećaj da hoće...


Macura: Posle skoro tri godine primene zakona, u Srbiji se rađa manje dece\nVesti Autor:FoNet14. feb. 202113:0615 komentara\nOsnivačica organizacije "Mame su zakon" Tatjana Macura saopštila je da se, posle skoro tri godine primene Zakona o finansijskoj podršci porodici s decom, iz podataka Republičkog zavoda za statistiku vidi da broj živorođene dece iz godine u godinu pada i da je drastičan pad od 2,8 odsto zabeležen prošle godine.\n„To znači da je u 2020. godini rođeno 1.791 živorođeno dete manje nego u prethodnoj“, napisala je Macura u saopštenju.\n„Skupe mere ne dovode do povećanja nataliteta, jer su umesto na porodice koje čekaju svoje prvo ili drugo dete usmerene na porodice koje čekaju treće ili četvrto dete. Prosečna porodica u Srbiji ima 1,6 deteta, a sa jednim detetom je više od polovine porodica“, ističe se u saopštenju.\nmajkeMame su zakonTatjana Macurazakon\npre 36 min 161


Zeleno svjetlo za vrtiće, škole i puteve\nponedeljak, 13 novembar 2017 12:54\nGradovi i opštine u RS uveliko se pripremaju za realizaciju projekata koji će biti finansirani iz kase Vlade Srbije, a među prvima koji su dobili zeleno svjetlo su izgradnja vrtića, popravka škola i lokalnih puteva.\nVlada Srbije uplatila je 13. septembra 11 miliona KM (5,5 miliona evra) koje je predsjednik Srbije Aleksandar Vučić obećao kao pomoć opštinama u Srpskoj i FBiH u kojima pretežno žive Srbi.\nRukovodstvo RS usaglasilo se u septembru sa čelnicima lokalnih zajednica u RS i FBiH, koje su ušle u projekat, o redoslijedu koraka koje treba da preduzmu radi što bolje realizacije projekata. Prvobitni spisak korisnika donacije je proširen, tako da će priliku da uredi svoju sredinu imati ukupno 19 lokalnih zajednica u RS i dijelu FBiH.\nNajveća donacija od dva miliona maraka odlazi u Istočno Novo Sarajevo, u kojem će nadležni graditi trg i sportsku dvoranu. Načelnik te opštine Ljubiša Ćosić kaže da mu je drago što u veći broj opština odlazi novac i da je to pravi način saradnje.\n- Tender će kod nas biti raspisan za nekih mjesec, da bismo tokom zime završili te procedure i počeli da radimo na proljeće - rekao je Ćosić, koji je i predsjednik Saveza opština i gradova u Srpskoj.\nĆosić je naglasio i da ne stoje ocjene iz opština na čelu kojih su kadrovi Saveza za promjene da je novac dijeljen samo onima kojima rukovodi SNSD.\nU "Službenom glasniku RS" objavljeno je osam odluka o odobravanju finansiranja projekata koji će biti realizovani iz donacija Srbiji, a koje će ovih dana i zvanično stupiti na snagu.\nJedna od odluka se odnosi na izgradnju vrtića u Trebinju, a prvi čovjek tog grada Luka Petrović kaže da je tenderska procedura za izgradnju vrtića "Srbija" u toku i da očekuju da će biti završena u toku ovog mjeseca.\n- Radovi bi mogli da počnu u decembru - rekao je Petrović, koji je zahvalio predsjednicima Srpske i Srbije na pomoći i ulaganjima u taj grad Srpske.\nMeđu objavljenim odlukama su one koje se odnose na sređivanju užeg dijela gradske zone u Srpcu, sanaciju osnovne škole "Liješće" i krova na staroj osnovnoj školi na području Broda.\nU Kostajnici je prošao prijedlog da iz donacije Srbije bude asfaltirana ulica Partizanski put te put u selu Grdanovac, ali i da bude izgrađen sistem LED rasvjete u selu Mrakodol.\nNadležni u Novom Gradu odlučili su se na sanacije škola u Radomirovcu i Blatni, a u Bosanskoj Krupi uložiće novac za rekonstrukciju i asfaltiranje lokalnog puta Ivanjska.\nU Bosanskom Grahovu novac će uložiti za rekonstrukciju zgrade osnovne škole i krova zgrade spomen-doma "Gavrilo Princip". Obnovu škole žele i u Oštroj Luci. Novac će, između ostalog, biti utrošen za izgradnju vrtića u Brčkom, studentsko-đačkog doma u Vlasenici, rekonstrukciju ulice u Palama, ali i za sanaciju pješačkog mosta na Drini između Zvornika i Malog Zvornika.\nVećina novca za te projekte će, prema zvaničnim podacima, ide iz donacije Vlade Srbije, a dio novca obezbijedile su i same lokalne zajednice u kojima se realizuju. To je i bio jedan od uslova za ulazak u projekat i dobijanje novca od donacije.\nOd ukupnog iznosa milion evra biće utrošeno za projekte u FBiH.\nLokalne zajednice u RS (iznosi u KM)\nIstočno Novo Sarajevo 2.000.000\nNovi Grad 100.000\nOštra Luka 100.000\nLokalne zajednice u FBiH (iznosi u KM)\nBosansko Grahovo 400.000\nBosanski Petrovac 200.000\nBosanska Krupa 100.000\nVrijednost projekata i struktura novca u KM\nGrad/opština vrijednost udio iz donacije\nTrebinje 1.155.997 977.915\nSrbac 250.163 195.583\nBrod 121.000 97.791\nKostajnica 103.569 97.000\n(obnova ulica i rasvjete)\nNovi Grad 116.749 97.786\nOštra Luka 100.396 97.281\nBosanska Krupa 99.100 97.500\nBosansko Grahovo 391.166 391.166\nMore in this category: « Dokumentovana smrt ili nestanak 29.070 Srba- od čega 447 djece U četvrtak sjednica Savjeta za nacionalnu bezbjednost Srbije zboh izjava Izetbegovića »


SSP: Vučić započeo svoju novu izbornu kampanju - Glas Šumadije\nNaslovna > Izbori/Bojkot > SSP: Vučić započeo svoju novu izbornu kampanju\n12/11/2020 12/11/2020 3371 komentar na SSP: Vučić započeo svoju novu izbornu kampanju\nAleksandar Vučić je danas započeo svoju novu izbornu kampanju, po ko zna koji put zloupotrebljavajući funkciju predsednika Srbije. Plašeći građane, preko svih medija najavio je obraćanje o katastrofalnoj epidemiološkoj situaciji, ocenila je danas Stranka slobode i pravde.\nSSP je reagovala nakon današnjeg obraćanja predsednika Srbije, koji je između ostalog najavio da će prve vakcine protiv korona virusa u Srbiji biti dostupne do kraja decembra.\nJavni servis i sve televizije sa nacionalnom frekvencijom uživo su prenele njegovo dramatično obraćanje koje je trajalo sat i dvadeset minuta, u kome je, umesto toga kako ćemo spašavati ljudske živote, govorio o: mini šengenu, budžetskom deficitu, granatama iz Bugojna i Izetbegoviću, izborima u Bosni i Hercegovini, Vašingtonskom sporazumu, pravosuđu pod uticajem stranih ambasada, Jovanjici, opoziciji, svom bratu Andreju, lažnoj borbi protiv mafije, kolokvijumima koje je položio na Višoj trenerskoj školi, neverovatnom napretku demokratije u Srbiji… Uz sve to, nastavio je svoje morbidno takmičenje u brojevima umrlih, a izneo i lične i političke planove za naredne tri godine. Usput nas je informisao i da radi na nabavci Pfajzerove, ali i ruske i kineske vakcine, navodi SSP u saopštenju.\nSmatraju da je „ovakva medijska zloupotreba, svojstvena dikatorskim režimima, nezabeležena je u evropskoj istoriji nakon Drugog svetskog rata“.\nStranka slobode i pravde zahteva od svih nosilaca državnih funkcija da počnu da se bave zaštitom stanovništva od zaraze i smanjenjem posledica novog talasa korone.\nDok Vučić vodi svoju kampanju, u Srbiji umire desetine ljudi dnevno, a pravi broj zaraženih niko ne zna. Prethodna dva talasa u martu/aprilu, odnosno junu, booila su posledica neadekvatnog reagovanja države. Sada mere izostaju, iako je broj obolelih sve veći, samo da bi se omogućilo otvaranje šoping centara i navodno čuvala ekonomska stabilnost. Posledice ovakvog neodgovornog ponašanja po živote ljudi, ali i po ekonomiju Srbije već jesu, a tek će biti katastrofalne, navela je Stranka slobode i pravde.\nTagovi: Stranka slobode i pravde\nKorona virus: Još 19 preminulih u Srbiji, Vučić najavio vakcinu do kraja godine, u Americi se situacija pogoršava\n13/11/2020 u 16:24\nOn nema novu izbornu kampanju. Ima samo jednu te istu… u nastavcima.


NACRT ZAKONA O IZMENAMA I DOPUNAMA ZAKONA O NACIONALNIM SAVETIMA NACIONALNIH MANJINA: USKORO ODLUKA USTAVNOG SUDA POVODOM ZAKONA\nPredviđeno je, da između ostalog vrhovni organ za sprovođenje neposrednih izbora za Nacionalni savet postane Republička izborna komisija, dok bi za izbore putem elektorskih skupština bio nadležan Odbor od tri člana koji bi imenovao predsednik RIK-a.\n"Srbija kao demokratska i multietnička država duboko poštuje svoju multikulturalnost i to smatra prednošću svoga razvoja", rekao je Ministar pravde i državne uprave Nikola Selaković u Vršcu na početku javne rasprave o Nacrtu zakona o izmenama i dopunama Zakona o nacionalnim savetima nacionalnih manjina u centru "Milenijum" u Vršcu.\nPozdravljajući predstavnike Nacionalnih saveta, kao i šefa misije OEBS-a u Srbiji Petera Burkharda, Selaković je podsetio da prema poslednjem popisu u Srbiji, ne računajući KiM, živi oko 13 odsto pripadnika nacionalnih manjina, sa više od 30 različitih nacionalnih identiteta.\nTa raznolikost je veliko kulturno bogatstvo za državu, ali samo ako ona ima pravu politiku integracije, odnosno ako dobro upravlja integracionim procesom koji će sprečiti konflikte i doprineti izgradnji društva ravnopravnosti, rekao je ministar pravde.\nSelaković je naglasio da država mora da omogući integraciju nacionalnih manjina u društvo, a od pripadnika manjinske zajednice "može da zahteva preuzimanje svog dela odgovornosti ako im se pruže jednake šanse".\nMinistar je napomenuo da su predstojeće izmene i dopune zakona jedna vrsta korekcije Zakona donetog 2009. godine koji je u primeni pokazao određene manjkavosti, tešku sprovodljivost u pojedinim delovima, kao i druge nedostatke.\nSelaković je zahvalio predstavnicima OEBS-a, Saveta Evrope, i Kancelariji vlade Srbije za ljudska i manjinska prava na učešću u radu na tom aktu, a posebno Nacionalnim savetima nacionalnih manjina za njihov nemerljiv doprinos u tom poslu.\nŠef misije OEBS-a u Srbiji Burkhard je rekao da su Saveti nacionalnih manjina u Srbiji postigli veliki napredak u proteklom periodu istovremeno napominjući da je bilo neophodno izvesno poboljšanje tog zakona.\nPredstojeće izmene su prvi korak, rekao je on i dodao da se očekuje uskoro i odluka Ustavnog suda Srbije kojom će biti razjašnjena neka pitanja u vezi sa tim zakonom.\nNadamo se da će posle te odluke Ustavnog suda biti nastavljen proces za izmenu i dopunu Zakona o Nacionalnim savetima" rekao je Burhkhard.Cilj nacrta je da dosledno i jasno sprovede koncepciju Nacionalnih saveta kao instrumenta kulturne autonomije nacionalnih manjina.


Tomić: Što se carine tiče, tu smo u EU | Kamatica\nPočetna > vest > Tomić: Što se carine tiče, tu smo u EU\nTomić: Što se carine tiče, tu smo u EU\nTekst objavljen: 23.04.2017 9:31\nBEOGRAD, 23. aprila (Tanjug) - Vršilac dužnosti direktora Uprave carina Miloš Tomić izjavio je da je "Carina Srbije prošle godine u budžet uplatila 3,5 milijardi evra, što je 230 miliona više nego 2015".\tOn je u intervjuu za "Blic" naveo da je "trend povećanja naplate nastavljen, ali i praksa da se carinskim prihodima puni gotovo polovina budžeta".\nPrema njegovim rečima, ostvareni rezultat je plod bolje organizacije i rasta privredne aktivnosti.\n"Da je tako, govori i to da smo i u prva tri meseca ove godine naplatili 150 miliona evra više nego u istom periodu 2016. Ozbiljno smo shvatili zadatak koji nam je poverilo ministarstvo i premijer Aleksandar Vučić lično", naveo je Tomić.\nNa konstataciju autorke teksta da ga je EU pohvalila za rezultate u pregovaračkom procesu, on navodi da je "Evropska komisija ocenila da je Uprava Carina jedna od najboljih uprava, što je rezultiralo otvaranjem poglavlja 29".\n"Na to smo ponosni jer smo državi omogućili da je po nekim standardima već u Evropi", kaže Tomić.


Sada 43-godišnji Mejveder ponudio je Flojdovoj porodici da snosi troškove sahrane koja će se održati 9. juna u Hjustonu te druge troškove, a porodica je već prihvatila ponudu. Prema izvorima bliskim Mejvederu, on će platiti i troškove komemoracija u Minesoti i Sjevernoj Karolini.\nFlojd je umro prošle sedmice nakon policijske brutalnosti. Njegova smrt izazvala je žestoke proteste u Sjedinjenim Američkim Državama protiv policijskog nasilja i rasizma. Protestima su se pridružili i brojni poznati sportisti.\nMejveder, koji se povukao nakon što je bio neporažen u 50 borbi i koji je osvojio pet naslova svjetskog prvaka, već je ranije platio troškove sahrane za jednog od svojih suparnika.\nSvoj prvi naslov svjetskog prvaka osvojo je 1998. kada je pobijedio Henara Ernandesa u borbi za WBC pojas.\nErnandes je preminuo 13 godina kasnije od karcinoma, a Mejveder je pokrio troškove sahrane.


Podrška Evropske Unije socijalnom stanovanju i aktivnoj inkluziji\nObjavljen poziv za podnošenje prijava za razvoj i reviziju lokalnih stambenih strategija\nSve jedinice lokalne samouprave u Srbiji mogu se prijaviti za tehničku podršku putem javnog poziva programa „Podrška EU socijalnom stanovanju i aktivnoj inkluziji’’\nIZMENA 7.2.2022 - Rok za prijavu na Javni poziv je produžen do 1. marta 2022. u 24.00. Rok za postavljanje pitanja u vezi sa Javnim pozivom je 21. februar 2022. godine.\nEvropska unija i Kancelarija Ujedinjenih nacija za projektne usluge (UNOPS) u okviru programa „Podrška EU socijalnom stanovanju i aktivnoj inkluziji’’ (EU SHAI) objavljuju Javni poziv jedinicama lokalne samouprave (JLS) za dostavljanje prijava za pružanje tehničke podrške u razvijanju ili reviziji lokalnih stambenih strategija.\nCilj Javnog poziva je unapređenje kapaciteta do 30 JLS za razvoj ili reviziju lokalnih stambenih strategija i akcionih planova, u skladu sa Zakonom o stanovanju i održavanju zgrada.\nProces je osmišljen tako da unapredi kapacitete JLS da identifikuju i analiziraju potrebe lokalnog osetljivog stanovništva.\nGradovi i opštine čije prijave budu uspešne, dobiće tehničku podršku u uspostavljanju opštinskih/gradskih multisektorskih radnih grupa i razvoju ili reviziji lokalnih stambenih strategija i akcionih planova. Takođe, podrška će biti obezbeđena i za uspostavljanje mehanizama za praćenje i evaluaciju implementacije strategija, razvoj procedura za saradnju lokalnih pružalaca usluga i lokalnih samouprava, kao i reorganizaciju gradova i opština kako bi se obezbedila jasno određena struktura ili zaposleni koji se bave pitanjima socijalnog stanovanja i komplementarnim merama aktivne inkluzije, ukoliko je to potrebno.\nJavni poziv je otvoren za sve gradove i opštine u Srbiji, a rok za prijavu je 10. februar 2022. godine. Sve informacije i dokumentacija za prijavljivanje dostupni su na internet stranici programa ‘’Podrška EU socijalnom stanovanju i aktivnoj inkluziji’’.\nJavni poziv se raspisuje u okviru programa „Podrška Evropske unije socijalnom stanovanju i aktivnoj inkluziji”, za koji je Evropska unija izdvojila 27 miliona evra. Program sprovodi UNOPS u partnerstvu sa Ministarstvom građevinarstva, saobraćaja i infrastrukture, Ministarstvom za rad, zapošljavanje, boračka i socijalna pitanja, i u saradnji sa Ministarstvom za evropske integracije.\nlokalna stambena strategija izgradnja kapaciteta JLS\nIzabrana 4 projekta socijalnog stanovanja i aktivne inkluzije u okviru Drugog javnog poziva - kompletni rezultati konkursa\nMeđunarodni dan Roma 2022 - EU SHAI podržava Rome u 16 gradova i opština u Srbiji\nPitanja i odgovori - Treći javni poziv lokalnim samoupravama za podnošenje predloga projekata socijalnog stanovanja i aktivne inkluzije osetljivih grupa\nPriznanje za EU SHAI publikaciju ''Holistički pristup socijalnom stanovanju'' na 44. Salonu arhitekture\nLast updated: 17. Maj 2022. 12:52\nOva stranica načinjena je i održava se uz finansijsku pomoć Evropske unije. Za njenu sadržinu isključivo je odgovoran ugovarač projekta UNOPS - Kancelarija Ujedinjenih nacija za projektne usluge, i ta sadržina nužno ne predstavlja stavove Evropske unije © 2019 Podrška Evropske Unije socijalnom stanovanju i aktivnoj inkluziji.


Napadači iz Teherana Iranci koji su se pridružili ISIL-u\nNaslovnica NAJNOVIJE Svijet Napadači iz Teherana Iranci koji su se pridružili ISIL-u\nPet muškaraca koji su u srijedu izveli dva napada u Teheranu su Iranci koji su se pridružili oružanoj grupi Islamska država Irak i Levant u Iraku i Siriji prije nego što su se vratili u Iran prošlog ljeta, saopćilo je Ministarstvo za obavještajne poslove Irana.\n“Pet poznatih terorista… nakon što su se pridružili terorističkoj grupi Daesh [arapska skraćenica za ISIL], napustili su zemlju i učestvovali u zločinima koje je ta teroristička grupa izvodila u Mosulu i Raqqi”, navodi se u saopćenju, prenosi AFP.\nDvostruki napad izvelo je pet osoba, a ne šest, kako je prvobitno navedeno, dodaje se u saopćenju.\nUbijeno 17 ljudi\nIransko ministarstvo objavilo je fotografije i imena, bez prezimena, ubijenih napadača, koji su, kako je navelo, bili članovi mreže koja je ušla u Iran u periodu juli-august 2016. godine, pod vodstvom “visoko rangiranog komandanta Daesha” Abu Aishe, s namjerom da “izvode terorističke operacije u vjerskim gradovima”.\nAbu Aisha je ubijen, a mreža je bila primorana pobjeći iz zemlje, napominje se u saopćenju.\nNejasno je kada su se peterica napadača vratila u Iran prije nego što su izveli napade, napominje francuska agencija.\nBroj ubijenih u dva napada u Teheranu porastao je na 17, dok je više od 40 ljudi ranjeno.\nIranska Revolucionarna garda optužila je Saudijsku Arabiju i Sjedinjene Američke Države da su odgovorne za napade, prenosi Anadolija.\nU saopćenju na službenoj internet stranici Garde se navodi kako je “jasna poveznica” to što se napad dogodio u centru Teherana svega sedmicu nakon sastanka američkog predsjednika Donalda Trumpa s liderima Saudijske Arabije.\nGarda najavila osvetu\nSaudijska Vlada u saopćenju se naziva nazadnom vladom, koja podržava fundamentalizam i terorizam.\nU saopćenju je, također, potvrđeno da je ISIL preuzeo odgovornost za napade, a Revolucionarna garda je najavila da će se osvetiti.\nNapadi su izvedeni na parlament i mauzolej revolucionarnog lidera, ajatolaha Ruhollaha Khomeinija, a prvi su koje je u Iranu izveo ISIL.


Radio Rožaje - Otkup tržišnih viškova jagnjadi\nponedjeljak, 28 Avgust 2017 16:09\nOtkup tržišnih viškova jagnjadi\nI ove godine će se nastaviti sa organizovanim otkupom tržišnih viškova jagnjadi, ako Vlada Crne Gore usvoji prijedlog ministarstava pljoprivrede, rada i socijalnog staranja i Fonda penzijskog i invalidskog osiguranja.\nTime će se izaći u susret očekivanjima penzionera i istovremeno podržati stočari u rješavanju plasmana svojih proizvoda. Tim povodom održan je sastanak potpredsjednika Vlade i ministra poljoprivrede i ruralnog razvoja, Milutina Simovića sa predstavnicima institucija, organizacija i privrednika, učesnika u organizovanom otkupu jagnjadi.\nOvaj sastanak inicirao je Savez penzionera Crne Gore a prisustvovali su mu predstavnici ministarstava poljoprivrede, rada i socijalnog staranja, IRF-a, Fonda PIO i predstavnici mesnih industrija.\nKonstatovano je da je ovogodišnju akciju otkupa tržišnih viškova jagnjadi početi što prije, imajući u vidu posljedice sušne godine.\npogledano 473 puta\tZadnji put promjenjen ponedjeljak, 28 Avgust 2017 17:03


Nema svih uslova za konkurenciju u fiksnoj telefoniji – Nadlanu.com\nNema svih uslova za konkurenciju u fiksnoj telefoniji\nBEOGRAD, 19. decembra 2010. (Beta) – Generalni direktor Telenora u Srbiji Ćel Morten Jonsen ocenio je da ne postoje svi uslovi za uvođenje konkurencije na srpskom tržištu fiksne telefonije.\nOn je u intervjuu agenciji Beta i portalu Euraktiv (www.euractiv.rs) kazao da je regulisanje tržišta fiksne telefonije dovedeno u pitanje pošto je Telekom Srbije podneo tužbe Upravnom sudu na većinu odluka Republičke agencije za elektronske komunikacije (Ratel).\nInvestiranje u fiksnoj telefoniji nije isplativo zbog visokih cena za pristup lokalnoj petlji odnosno korisniku, koje je odredio Ratel, rekao je direktor kompanije Telenor, koja je dobila licencu za drugog operetera fiksne telefonije u Srbiji.\nJonsen je ocenio da se tužbama dovodi u pitanje i čitavo regulisanje tržišta i čini da je nivo nesigurnosti za svakoga ko želi da investira u toj oblasti u Srbiji veoma visok.\nTelenor će tražiti druge opcije za razvoj u kojima neće zavistiti od Telekoma Srbije, kazao je Jonsen, ali je dodao da su te opcije izazovne u situacijij kada je kupovna moć stanovništva mala, jer zahtevaju velike investicije i dug vremenski period za realizaciju.


Najveći deo zemalja EU otvorio granice unutar Šengena | Restart Magazin\nNajveći deo zemalja EU otvorio granice unutar Šengena\n15/06/2020 Urednik\tEU, granice, pandemija, zapadni balkan\nGrance su otvorile i Nemačka i Francuska, dok bi manji broj zemlja, među kojima i Španija i Portugalija, svoje granice prema susedima trebalo da otvori do kraja meseca.\nOd 1. jula bi trebalo da usledi „druga faza” otvaranja EU koja se odnosi na postepeno ukadanje restrikcija na spoljnim granicama Šengena uključujući i prema Zapadom Balknu.\nPutnici će ažurirane informacije o prelascima granica, mogućim restrikcijama putovanja, merama koje se i dalje na snazi u cilju zaštite javnog zdravlja u pojedinačnim zemljama od danas u podne moći da nađu na novoj aplikaciji „Re-open EU”, javlja Tanjug.\n„Epidemiološka situacija u celoj EU se ubrzno poboljšava. Evropski centar za kontrolu i prevenciju zaraze ocenio je da kontrole na unutrašnjim granicama među članicam EU nisu efikasan način za borbu protiv kovida-19”, navode u Komsiji.\nZemlje članice su na predlog Evropske komisije već počele konsulatcije o „postepenom i parcijalnom” ukidanju restrikcija na spoljnim granicam EU koje bi trebalo da počnu od 1. jula.\n„Evropska komisija predlaže da Zapadni Balkan bude na listi onih prema kojima će se otvorti granica od 1. jula”, poručila je komesarka za unutrašnje poslove Ilva Johanson.\nOna dodaje da ceo proces mora da bude koordinsian, a da je najvažniji cilj zaštita javnog zdravlja.\nKriterijumi koji bi trebalo da budu uzeti u obzir prilikom postepenog otvranja spoljnih granica EU prema trećim zemljma su epidemiološka situacija, mere zaštite tokom putovanja kao i princip reciprociteta, odnosno ukoliko EU otvori granice za ulazak u Šengen prema trećoj zemlji i ona bi trebalo da otvori svoje granice za sve članice EU.\n← Balkan gura glavu u pesak pred domaćim rasizmom\nMakron: Radićemo na izgradnji Evrope koja će biti manje zavisna od Kine i SAD-a →\nVuhan korigovao izveštaje o preminulima i obolelima\nBolton: SAD treba da razmotre sankcije Rusiji\n01/07/2020 01/07/2020 Urednik\nNovi film o Džejms Bondu\n21/08/2019 24/08/2019 Urednik


Merkel: Ne odustajem od politike o migrantima\nNjemačka kancelarka Angela Merkel izjavila je u ponedjeljak da, uprkos dva uzastopna izborna neuspjeha svoje stranke, ne odustaje od politike otvorenih granica prema migrantima, ali da je spremna da razgovara o zabrinutosti ljudi.\nMerkelova je rekla da razumije da se mnogi ne slažu da njenom politikom i da je spremna da razgovara o promjenama.\n"Ako ljudi jednostavno ne žele tražioce azila koji su muslimani, samo zato što su muslimani, to je protiv principa Hrišćansko-demokratske unije (CDU) i njemačkih principa", rekla je kancelarka i liderka CDU.\nNjemačka kancelarka je kazala da je željela da njena deviza o izbjeglicama "Uspjećemo" bude ohrabrenje, ali da su je neki shvatili kao provokaciju.\nKonzervativna stranka Angele Merkel zabilježila je najgori rezultat od svog osnivanja na lokalnim izborima u Berlinu, dok je nacionalistička antiimigrantska stranka Alternativa za Nemačku (AfD) prešla cenzus.\nCDU je osvojila 18 odsto glasova što je za pet odsto manje nego na prethodnim izborima 2011. godine.\nAfD, koja se protivi politici "otvorenih granica" za izbjeglice, osvojila je između 11,5 i 12,5 odsto glasova, i ovo joj je ulazak u već deseti pokrajinski parlament.\nCDU u koaliciji sa Socijaldemokratskom strankom (SDP) vlada u Berlinu, koji ima status pokrajine, u posljednjih pet godina. SDP, koji je takođe zabilježio lošiji rezultat nego na prethodnim izborima, vodi sa oko 23 odsto glasova.\nAko se potvrde ovi rezultati, CDU i SPD neće moći ponovo da formiraju vladu u Berlinu, već je vjerovatnija koalicija socijaldemokrata sa ljevicom i zelenima, koji su osvojili po oko 16 odsto glasova.


Zvezda - Milojević već dobija pohvale od igrača, danas stižu još trojica - Sportske.net\nZvezda - Milojević već dobija pohvale od igrača, danas stižu još trojica\nFudbaler Crvene zvezde Nemanja Milić rekao je danas da očekuje da ekipa bude bolja nego prošle sezone i pohvalio je rad kod trenera Vladana Milojevića.\nTole slavio "duplu krunu" pa poslao poruku Zvezdi!Stadion na Ubu dobio ime po Draganu DžajićuKontrola, fokus, preciznost - Milojević odmah pokazao šta se tražiNije samo Stojković - Još jedan potpis u Zvezdi!Filip Stojković došao po titulu sa Zvezdom!\nZvezda je prošle sezone eliminisana u kvalifikacijama za Ligu šampiona i potom baražu za Ligu Evropa, dok je u domaćim takmičenjima ostala bez trofeja.\n"Milojević je odličan trener, to je pokazao svojim radom u prethodne tri godine i siguran sam da će dobro da nas spremi. Verujem da ćemo biti jedna dobra Crvena zvezda i bolja nego prethodne sezone", rekao je Milić za klupski sajt na pripremama na Zlatiboru.\nNova sezona će početi 29. juna, kada Zvezdu čeka početak kvalifikacija za Ligu Evropa, a Milić prvo kolo vidi kao deo priprema.\n"Pitanje je da li možemo da budemo 100 odsto spremni za tu prvu utakmicu, ali ćemo se pripremati kroz te mečeve. Nadam se da ćemo i njih dobro da odigramo i onako kako treba, i da ćemo biti u pravoj formi za početak prvenstva", kazao je Milić.\nOn je naveo da su "super" utisci sa Zlatibora, gde su crveno-beli na pripremama i da veruje da će treninzi biti odlični kako bi "kako treba" bile dočekane kvalifikacije.\nFudbaleri Crvene zvezde su trenirali jutros, a u 18.00 ih čeka još jedan trening. Prvi su posmatrala deca iz Osnovne škole "Skadarlija" iz Beograda.\nTokom dana će se ekipi priključiti Mičel Donald, Abraham Frimpong i Damijan Le Talek.


ognjen ilic biciklizam srbija uspeh svetsko prvenstvo\nSvetski šampionat održan je u britanskom gradu Jorkšir, a trka je vožena od Ripona do Harogejta. Na polovini staze imao je trinaesto vreme, ali je u drugom delu trke izgubio poziciju. Ovo je svakako odličan rezultat za srpski biciklizam.\nFoto: procyclingstats.com / screenshot\nPobednik trke bio je Bjerg Mikel iz Danske, koji je stazu od 30.3 kilometara prevezao za 40 minuta i 20 sekundi, brzinom od 45,074 kilometra na čas. Drugo i treće mesto zauzeli su američki biciklisti, koji su gotovo istovremeno ušli u cilj. Garison Ian je imao drugo vreme a Meknolti Brendon treće.


Naslovna Info Srbija Čaušić: Scenario poplava iz 2014. moguć, timovi za vanredne situacije spremni\nVršilac dužnosti načelnika Sektora za vanredne situacije Luka Čaušić izjavio je danas da je moguće da se ponovi scenario iz 2014. godine kada su deo Srbije pogodile katastrofalne poplave.\nOn je dodao da su pripadnici te službe operativno potpuno spremni da na vreme reaguju.\nČaušić je za RTS rekao da je u Srbiji posle 2014. Sektor za vanredne situacije drastično obnovio svoje kapacitete, kupljeno je desetine novih vozila, a trenutno ima 27 timova za spasavanje na vodi dok ih je pre sedam godina bilo šest.\nDodao je da je Republički štab za vanredne situacije dao odgovarajuća uputstva i da su predstavnici nadležnih službi obišli 55 lokalnih samouprava u 50 okruga da bi se na vreme radilo na preventivi, od čišćenja kanala, do kapitalnih projekata na nivou države.\n„Milioni su uloženi u ojačavanje bedema, korita i slično, ali svi smo svesni da se klima menja i da ne možete da isključite ovakvu katastrofu, što nažalost vidimo u Nemačkoj i Belgiji“, rekao je Čaušić i dodao da ni najmoćnije države nisu spremne za te situacije i da ulaganja u opremu, ljude i preventivu moraju biti nastavljena.\nOn je rekao da iz rizičnih područja u ovom trenutku ne treba evakuisati stanovnike i da se situacija prati i na vreme će biti izdata odgovarajuća uputstva, a gradjane je pozvao da slušaju naredbe nadležnih jer tako štite sebe.\nPrethodni tekstRHMZ upozorava na nepogode, na snazi narandžasti meteo-alarm\nSledeći tekstPlanirana isključenja struje za sredu (21.07.)


Stigle vakcine protiv HPV virusa - Zaječarska hronika\nVakcina protiv oboljenja izazvanih humanim papiloma virusima (HPV) – Gardasil 9, dopremljena je Zavodu za javno zdravlje “Timok“ u Zaječaru, a narednih dana biće distribuirane do domova zdravlja na teritoriji nadležnosti Zavoda – na području Zaječarskog i Borskog okruga, gde će se vršiti vakcinacija.\nKako se navodi u saopštenju Zavoda, u skladu sa Zakonom o zaštiti stanovništva od zaraznih bolesti, Pravilnikom o imunizaciji i načinu zaštite lekovima i Pravilnikom o programu obavezne i preporučene imunizacije stanovništva od zaraznih bolesti, radi se o preporučenoj imunizaciji protiv HPV-a.\n“To je imunizacija koju je u obavezi da preporuči doktor medicine ili specijalista odgovarajuće grane medicine (epidemiolog, pedijatar, ginekolog). Vakcina se preporučuje kod dece starije od 9 godina, pre prvih seksualnih odnosa, a prvenstveno kod dece sedmih razreda osnovnih škola tokom sprovođenja sistematskih pregleda, kao i u skladu sa odobrenim sažetkom karakteristika leka od strane ALIMS-a”, dodaje se u saopštenju.\n“Vakcina se daje u dve doze, u razmaku od šest meseci za uzrast od 9 do 14 godina, a starijima u tri doze po šemi 0,2,6 meseci”, objašnjavaju u Zavodu.\nTagovi: HPV vakcinezzjz timok\nPrethodno Tehničkoj školi 1,5 miliona dinara u okviru Oportuniteta\nSledeće Anastasija se plasirala u finale Willkommen-a


Radojičić sa Mančangom o promociji Beograda u Pekingu - Va1.info\nNaslovna/Vesti/Radojičić sa Mančangom o promociji Beograda u Pekingu\nRadojičić sa Mančangom o promociji Beograda u Pekingu\nGradonačelnik Zoran Radojičić razgovarao je sa ambasadorom Kine Lijem Mančangom o organizaciji dve važne manifestacije za privrednu promociju Beograda u Pekingu.\n„Planiramo da „Dane Beograda u Pekingu” održimo sledeće godine, a po pozivu zamenice gradonačelnika Pekinga Vang Hung, Beograd i Srbiju ćemo predstaviti i na sajmu u Pekingu“, najavio je Radojičić. On kaže da se na ovom sajmu očekuje više od 100 zemalja i oko 16 miliona posetilaca, što je sjajna prilika za iniciranje novih projekata i promociju Beograda.\nKineski ambasador se osvrnuo na Forum gradonačelnika glavnih gradova Centralne i Istočne Evrope i Kine 16+1, koji je nedavno održan u Beogradu. On je rekao da su kineski zvaničnici veoma zadovoljni, kao i delegacija gradonačelnika Pekinga i delegacija ministara saobraćaja Kine.


Protest u Kruševcu – sedmi dan – GRAD Kruševac\nNaslovna » Politika » Protest u Kruševcu – sedmi dan\nUčesnici protesta u Kruševcu i večeras su organizovali protestnu šetnju centrom grada, po već ustaljenoj ruti\nNakon jučerašnjeg incidenta kada je na protestnu kolonu nepoznata osoba sa terase zgrade bacila petarde, sedmog dana se na izlazak u protestnu šetnju odlučilo nešto manje ljudi.\nNjih četrdesetak uz bubnjeve, pištaljke i skandiranja „Dole diktatura“ i „Kruševac napolje“, je od zgrade gradske Skupštine prošetalo do trga fontana, a potom nazad.\nIako je protestanata bilo manje, podrška koju su im davali sugrađani koji su se u to vreme našli u gradu bila je veća nego prethodnih dana.\nKolonu su, kao i do sada, predvodili srednjoškolci. Na naše pitanje da li su tačne glasine da su im u školama zabranjivali prisustvo protestu, jedan od maturanata ovdašnje Gimnazije rekao nam je da su školama stigli spiskovi učenika koji učestvuju u protestu, ali da su direktori odbili da reaguju uz stav da oni u slobodno vreme imaju pravo na slobodno delovanje.\nNad kolonom je vijorila crvena zastava na kojoj je pisalo „no pasaran“, na jednom transparentu pisalo je „Uklonite zid ispred naselja Roma i Romkinja“, a jedna od učesnica nosila je peglu za „veš a ne za glasove“.\nOkupljene učesnike pitali smo i kako reaguju na komentare da su ovi protesti „uvezeni“ iz Makedonije, na šta su se samo nasmejali, a na pitanje ko ih plaća, jedan od njih je rekao: „Pa, Soroš, naravno. I čim mi stigne uplata izmiriću dug za struju i vodu“.\nInače, danas je na protestima u Beogradu pročitan proglas oko koga su se usaglasili učesnici protesta u svim gradovima Srbije, a u kome se traži „ukidanje diktature i smenu političke elite na čelu sa Aleksandrom Vučićem“, te promena prioriteta ekonomske i socijalne politike.\nProtestanti, između ostalog, u proglasu zahtevaju fer i slobodne izbore i u vezi sa tim traže momentalno uređivanje biračkog spiska, smenu članova RIK-a i REM-a, obezbeđivanje jednakog pristupa medijima svim kandidatima, strogo sankcionisanje kupovine glasova i ucenjivanja glasača, uvođenje obaveznog TV duela, javnost finansiranja kampanja.\nTraže i nezavisnu proveru regularnosti predsedničkih izbora i “krivičnu odgovornost svih odgovornih kako za neregularnu kampanju, tako i same neregularnosti tokom glasanja i brojanja glasova“, slobodu medija – smenu odgovornih urednika RTS-a i RTV-a i oštro sankcionisanje urednika svih medija koji krše medijske zakone i Kodeks novinara Srbije.\nU grupi ekonomskih i socijalnih zahteva traže se zaštita prava i poboljšanje statusa svih radnika, zaštita životnog standarda stanovništva, kao i u potpunosti javno finansirano i svima dostupno obrazovanje i zdravstvo.\nO zahtevima učesnici su se usaglasili preko društvenih mreža, a kako saznajemo, danas je osnovano i koordinaciono telo protesta.\nUčesnici protesta u Kruševcu i večeras su organizovali protestnu šetnju centrom grada, po već ustaljenoj ruti Nakon jučerašnjeg incidenta kada je na protestnu kolonu nepoznata osoba sa terase zgrade bacila petarde, sedmog dana se na izlazak u protestnu šetnju odlučilo nešto manje ljudi. Njih četrdesetak uz bubnjeve, pištaljke i skandiranja „Dole diktatura“ i „Kruševac napolje“, je od zgrade gradske Skupštine prošetalo do trga fontana, a potom nazad. Iako je protestanata bilo manje, podrška koju su im davali sugrađani koji su se u to vreme našli u gradu bila je veća nego prethodnih dana. Kolonu su, kao i do sada, predvodili…\nRejting korisnika 4.28 ( 8 glasova)\nprotest šetnja\t2017-04-10\nTag : protest šetnja\nPrethodni : U „Trajalu“ četvoro članova Odbora sindikat Sloga proglašeno tehnološkim viškom\nSledeći : Italijanska kompanija „EVOLVE“ u poseti Kruševcu\n14. aprila 2021., 23:02


Petorica najboljih u Srbiji boriće se za finale globalnog DJ takmičenja "burn Residency"! (VIDEO) | Beograd Noću\nPetorica najboljih u Srbiji boriće se za finale globalnog DJ takmičenja „burn Residency“! (VIDEO)\nMagazin, Show • 05. Maj 2015.\nGlasovima publike i žirija odabrano je prvih pet takmičara iz Srbije koji će se 16. maja boriti za ulazak u finale najvećeg svetskog DJ takmičenja „burn Residency“.\nSvoje mesto u domaćem finalu, koje se naziva „Mix-Off“, izborili su Ascaloon (pravo ime Oto Vajzenberger) i Chrono (Zoltan Salai) iz Subotice, Popi Divine (Nemanja Popović) i John Belk (Matija Sokić) iz Beograda, te Miloš Poledica iz Čačka.\nNovitet ove godine je što će lokalna takmičenja biti održana pred globalnom publikom putem strimovanja, u direktnom prenosu 16. maja, od 22 do 01h, na talasima čuvenog radija Ibiza Sonica! Bez obzira na konačni izbor srpskog predstavnika u svetskom finalu, svi domaći finalisti na jednom mestu biće predstavljeni publici 12. juna kroz nastupe na festivalu „Devet“ u beogradskoj Staroj ciglani. Žiri koji odlučuje o ovogodišnjem finalisti iz Srbije predvodiće Carl Cox, kojem će pomagati ove godine i čuveni producenti i disk džokeji Uner, Marco Bailey i Jay Lumen. Najbolji od pet domaćih, postaće jedan od nekolicine svetskih učesnika u tzv. „Bootcamp“ fazi, koja će biti održana na Ibici od 3. do 13. jula, kada će pred takmičarima biti brojni izazovi, ali i šanse za razvijanje i učenje. Nakon toga, biće odabrano najboljih troje, koji će ostati tri meseca na Ibici kao DJ rezidenti u najboljim klubovima na ostrvu! I ove godine, najboljeg na kraju leta očekuje ugovor vredan 100.000 evra, direktno uloženih u karijeru na svetskoj muzičkoj sceni!


pink.rs | Slavko Simić: SRPSKA LISTA će razgovarati sa svima, uključujući Haradinaja\nPredsednik Srpske liste Slavko Simić rekao je da će će ova lista učestvovati u svim političkim konsultacijama, bez obzira na to ko je mandatar, prenosi danas Radio Slobodna Evropa (RSE)\n- Spremni smo da čujemo ko ima iskrenu želju da srpsku zajednicu u kosovskom parlamentu i vladi snažno podrži, i omogući da mi normalno funckionišemo i kao zajednica i kao politički predstavnici. Ukoliko budemo videli da postoji konstruktivnost i fleksibilnost, bićemo spremni da učestvujemo u vlasti - rekao je Simić u intervjuu za RSE.\nPredsednik Srpske liste, koja je na kosovskim parlamentarnim izborima osvojila devet od deset zagarantovanih mesta srpskoj zajednici, napominje da srpska zajednica ne može da bira, niti da utiče ko će biti mandatar jer, kako kaže, to određuje albanska većina i albanska zajednica na Kosovu.\n- Mi ćemo učestvovati u svim političkim konsultacijama, bez obzira da li je to Ramuš Haradinaj, ili Aljbin Kurti ili Isa Mustafa - istakao je Simić, odgovarajući na pitanje da li bi Srpska lista podržala vladu Ramuša Haradinaja.\nPročitajte još: Samit Berlinske inicijative:500 miliona evra za projekte\nSimić je zvanično potvrdio da još uvek nije dobio poziv od Haradinaja na konsultacije o formiranju vlade, niti raspolaže informacijama o tome.\nPredsednik Srpske liste je ponovio spremnost na učešće u političkim konsultacijama sa predstavnicima albanskih stranaka kako bi, kaže, sagledala njihove stvarne pozicije, sada kada je među njima utihnuo žar predizborne borbe.\nUpitan šta Srpska lista očekuje od nove vlade, Simić najavljuje da će njegova stranka sigurno insistirati da se mnogo toga promeni, kako bi omogućila da srpski narod uživa poštovanje i u institucijama, i da srpska zajednica Kosovu živi u jednom pozitivnom i normalnom ambijentu.\n- Veoma je važno da se nastavi proces dijaloga u Briselu, da se implementira ono što je dogovoreno u Briselu, a tu pre svega mislim na formiranje buduće zajednice srpskih opština, koja je imperativ za srpski narod i njegov opstanak na Kosovu - istakao je on.\nSrpska lista će, dodao je, insistirati na ključnim pitanjima za opstanak srpskog naroda, ali i da se revidiraju neka pitanja i neki zakonodavni procesi koji su bili aktuelni u prethodnom periodu, a tu pre svega, kako je napomenuo, misli na Zakon o Trepči i Zakon o strateškim investicijama.\n- Ja se nadam da ćemo i u skupštini, i u vladi konstruktivno sarađivati sa budućim našim partnerima i verujem da možemo mnoge stvari da pomerimo sa mrtve tačke - zaključio je Simić


STEFAN ŽIVOJINOVIĆ ZA HEPI PORTAL: Ne kupujem stan, radim na novim pesmama! (VIDEO) | Happy BSC portal\nSTEFAN ŽIVOJINOVIĆ ZA HEPI PORTAL: Ne kupujem stan, radim na novim pesmama! (VIDEO)\nPevač Stefan Živojinović je trenutno jedan od najpoželjnijih neženja u Srbiji. On je specijalno za Happy portal progovorio o svom privatnom životu, i naravno odgovorio na vaša pitanja koja ste imali prilike da mu postavite putem našeg portala!\nO čemu je mladi Stefan sve govorio, pogledajte u prilogu koji sledi!


Klinički centar : Južne vesti\n16:52, 13. 9. 2021.\nU poslednja 24 sata od kovida je preminulo 27 ljudi u Srbiji, od toga 13 u kruševačkoj kovid bolnici. Prema podacima Univerzitetskog kliničkog centra, u Nišu, Kruševcu i Vranju trenutno leče 592 pacijenta, dok je u svim kovid bolnicama u zemlji 3.057 hospitalizovanih.\nU kovid bolnici u Vranju jedna osoba preminula, broj hospitalizovanih trostruko uvećan za 2 nedelje\n16:49, 6. 9. 2021.\nPrema poslednjim zvaničnim podacima Ministarstva zdravlja u poslednja 24 sata je od posledica korona virusa u Srbiji preminulo 19 ljudi, a kako saopštavaju iz Univerzitetskog kliničkog centra Niš, njih 7 su bili pacijenti kovid bolnice u Kruševcu u kojoj se leče i osobe sa juga, dok je jedna bila pacijent kovid bolnice u Vranju.\nPojedini oboleli od muliple skleroze u Nišu ovog meseca ostali bez leka, čeka se isporuka\n08:26, 1. 9. 2021.\nOsobe obolele od multiple skleroze koje u svojoj terapiji koriste lek "rebif", ovog meseca nisu dobili svoje doze, jer ih u Centralnoj apoteci niškog Kliničkog centra nije bilo. Ovo potvrđuju i Iz Kliničkog centra i objašnjavaju da preskakanje ovomesečne terapije ne škodi pacijentima i da se očekuje njegova isporuka do kraja nedelje.\nMuškarac koji je spašen na čairskom bazenu oporavlja se i danas ga verovatno otpuštaju iz Kliničkog\n14:33, 31. 8. 2021.\nMuškarac koji je početkom avgusta hitno prebačen u UKC i priključen na respirator nakon što su ga spasioci pronašli i izvukli sa dna bazena "Čair", skinut je sa respiratora prošle nedelje i danas će najverovatnije biti otpušten kući, kažu u Univerzitetskom kliničkom centru.\nU Srbiji 1. 242 nova slučaja korone, tri pacijenta preminula u kovid bolnici u Kruševcu, jedan u Vranju\n17:06, 22. 8. 2021.\nJoš 8 ljudi umrlo je u Srbiji od posledica korone u poslednja 24 sata, od toga 3 pacijenata u bolnici u Kruševcu u kojoj se leče i pacijenti sa juga zemlje, kao i jedan pacijent u bolnici u Vranju. Virus je u poslednja 24 sata, prema podacima Ministrarstva zdravlja, potvrđen kod 1. 242 osobe, pokazuju zvanični podaci.\nU bolnicama na jugu 24 pacijenta, 74 novozaraženih u Srbiji\n16:59, 2. 7. 2021.\nPrema poslednjim podacima, u Srbiji je na koronu testirano 8.065 pacijenata, od kojih je 74 pozitivno. 24 ih je u bolnicama na jugu - u kovid objektima UKC Niš i ZC Vranje na lečenju je po jedan pacijent, u Kruševcu je hospitalizovano 22.\nNema požara u zgradi Kliničkog centra, prašina aktivirala protivpožarni sistem\n14:43, 30. 6. 2021.\nVelika prašina koja je nastala tokom radova aktivirala je protivpožarni sistem u zgradi novog Univerzitetskog kliničkog centra koji je uznemirio građane, ali požara nema, poručuju iz UKC-a.\nPerišić: Koordinatori kovid bolnica nisu primali milionske iznose\n15:49, 28. 6. 2021.\nIako je bilo svedočenja lekara i medicinskog osoblja Kliničkog centra u Nišu da koordinatori koji i ne ulaze u kovid zonu dobijaju i stotine hiljada dinara, a neki i milione, direktor UKC Niš Zoran Perišić rekao je da oni nisu dobijali toliko novca i obećao da će Južnim vestima dostaviti sve podatke. Perišić je u emisiji Južnih vesti najavio i da će Niš dobiti pet skener, kao i da će biti skraćena lista čekanja za operacije kolena i kuka.\n8 dana bez preminulih od korone na jugu, 15 pacijenata na lečenju\n16:25, 25. 6. 2021.\nPrema poslednjim zvaničnim podacima Ministarstva zdravlja, u Srbiji je zabeleženo 76 novih slučajeva virusa korona, od 7.730 testiranih, a za poslednja 24 sata preminulo je još 5 osoba. 8 dana zaredom, prema podacima UKC-a, nema preminulih od korone koji se leče u Nišu, Vranju i Leskovcu.\nNedelju dana bez preminulih od kovida na jugu, na lečenju 15 pacijenata\n16:07, 24. 6. 2021.\nOd kovida je za poslednja 24 sata u Srbiji, prema zvaničnim podacima Ministarstva zdravlja, preminulo još 6 osoba, a među preminulima nije nijedan pacijent koji se od kovida leči na jugu zemlje. Na kovid je u celoj zemlji pozitivno još 80, a testirane su 8.352 osobe.\nOd jula se opet plaća ulazak kolima u krug starog Kliničkog centra Niš\n13:32, 24. 6. 2021.\nZbog toga što građani, kako kažu u niškom Univerzitetskom kliničkom centru, često nisu poštovali saobraćajne propise, od 1. jula će ponovo početi da naplaćuju parkiranje i ulazak u krug starog dela Kliničkog.\n103 osobe pozitivne su na virus korona, poslednji su podaci Ministarstva zdravlja, dok je kovid za poslednja 24 sata odneo još 3 života. U kovid objektima na jugu zemlje u tom periodu nije bilo preminulih, a trenutno je hospitalizovano 15 pacijenata u Nišu, Leskovcu i Vranju.\nNa jugu bez preminulih od kovida, na lečenju 15 pacijenata\n16:26, 22. 6. 2021.\nNa virus korona u celoj zemlji, prema zvaničnim podacima, pozitivne su 72 osobe od 9.249 testiranih, a u poslednja 24 sata preminulo je još 6 osoba. U kovid objektima na jugu zemlje, po podacima niškog Kliničkog, nema preminulih.\nNema preminulih od kovida na jugu u poslednja 24 sata, na lečenju 19 pacijenata\n16:25, 21. 6. 2021.\nPrema zvaničnim podacima objavljenim je na sajtu Ministarstva zdravlja, u poslednja 24 sata preminule su 3 osobe od posledica korona virusa u celoj zemlji, a preminulih nema među pacijentima koji se leče u kovid objektima na jugu. Od poslednjeg preseka stanja u Srbiji na kovid su testirane 7.992 osobe, od kojih je 88 pozitivno.\nPoslednji podaci Ministarstva zdravlja pokazuju da su od posledica virusa korona preminule 4 osobe u Srbiji, a u kovid bolnicama u Nišu, Vranju i Leskovcu nije zabeležen nijedan slučaj, dok je u Kruševcu preminuo jedan pacijent. Od juče do danas testirano je 5.938 osoba, a kod 60 ljudi je potvrđen virus.


SKC - Studentski kulturni centar Beograd - Zvučni prostor\nPETAK, 6. NOVEMBAR 2015. u 18.00\nFakultet dramskih umetnosti već više od 65 godina predstavlja vodeću visokoškolsku instituciju u oblasti dramskih i audiovizuelnih umetnosti (pozorišta, filma, radija i televizije). Nastava, umetnički i naučni rad obavljaju se na sva tri akademska nivoa - osnovne i master studije organizovane su na devet katedara (gluma, pozorišna i radio režija, dramaturgija, menadžment i produkcija pozorišta, radija i kulture, filmska i tv režija, filmska i tv produkcija, kamera, montaža i snimanje i dizajn zvuka), dok katedra za teoriju i istoriju organizuje master studije teorija dramskih umetnosti i medija. Pored ovih studija, na fakultetu se organizuju i specijalističke studije, kao i doktorske umetničke i naučne studije.U okviru fakulteta nalazi se Institut za pozorište, film, radio i televiziju koji je centar naučnih i umetničkih istraživanja.\nPedstavljanje interesantnih tema i istraživanja studenata master studija Fakulteta dramskih umetnosti u Beogradu realizovaće se u saradnji sa Studentskim kulturnim centrom Novi Beograd kao zajednički projekat, sa ciljem da se šira javnost upozna sa zanimljivim temama i informišu budući studenti.\npredavač: Pavle Dinulović, doktorant Fakulteta dramskih umetnosti, katedra za snimanje i dizajn zvuka. Moderator: Bojana Pokrajac\n„Ovom temom analizirana je organska, simbiotička veza između zvuka i prostora, te je pojam ,zvučnog prostora’ uveden kao poprište potencijalnog akademskog diskursa, ali i praktičnog bavljenja oblašću dizajna zvuka kao homogene oblasti umetničkog delovanja. Iako se teorija zvučnog prostora može jednako primeniti na svako uže medijsko određenje pomenute umetničke discipline i artikulisanog zvučnog izraza u sklopu dramskih umetnosti, najpogodnija je za razmatranje dizajna zvuka u kontekstu scenskih umetničkih oblika, s obzirom na njihovu suštinsku vezu sa fizičkim, „živim“ prostorom kao jednom od svojih formalnih premisa, i zvučnim izrazom kao jednom od neodvojivih kategorija sopstvene neponovljive umetničke pojavnosti."


Moskva poziva London: Odustanite od neosnovane konfrontacije - Sputnjik Srbija\n12:41 29 Novembar 2020\nMoskva poziva London: Odustanite od neosnovane konfrontacije\n14:29 21.11.2020 (osveženo 14:30 21.11.2020) Preuzmite kraći link\nU svetlu uvođenja kontrasankcija zbog „slučaja Magnitskog“ Moskva poziva Veliku Britaniju da odustane od neosnovane konfrontacione politike prema Rusiji, izjavila je portparolka Ministarstva spoljnih poslova Rusije Marija Zaharova.\n„Ponovo pozivamo rukovodstvo Velike Britanije da odustane od neosnovane konfrontacione politike protiv naše zemlje. Bilo kakvi neprijateljski koraci neće ostati bez neizbežnog srazmernog odgovora“, rekla je Zaharova.\nRusija je, kao odgovor na sankcije Londona zbog „amandmana Magnitskog“, zabranila ulazak na teritoriju Rusije za 25 predstavnika Velike Britanije.\nVelika Britanija je u julu 2020. godine uvela sankcije protiv 25 ruskih državljana, uključujući predsednika Istražnog komiteta Aleksandra Bastrikina, a kao razlog navedeno je kršenje ljudskih prava.\nslučaj Magnitskog, sankcije, Velika Britanija, Rusija


Press Online :: Odbojka :: Terzić ima šta da zameri uprkos maksimalnom učinku / print=true\nGran Pri u odbojci za žene\nTerzić ima šta da zameri uprkos maksimalnom učinku\nSrbija u prva tri meča ima tri pobede, bez izgubljenog seta, ali selektor naših odbojkašica upozorava da sme da bude padova u igri.\nSelektor ženske odbojkaške reprezentacije Srbije Zoran Terzić rekao je da je njegova ekipa u pobedi protiv Belgije igrala znatno lošije nego prethodnih dana, ali da je ipak zadovoljan osvojenim bodovima na Gran priju.\n"Evidentno je da je došlo do malog pada u igri. Nismo igrali tako kao što smo igrali prve dve utakmice. Bilo je dovoljno da se pobedi Belgija, ali definitivno nismo uradili neke stvari koje smo se dogovorili... Zbog toga ne možemo da budemo zadovoljni, ali rezultatom možemo", rekao je Terzić posle utakmice.\nOdbojkašice Srbije ostvarile su i treću pobedu u Ankari, pošto su u trećem kolu pobedile Belgiju 25:18, 25:18, 25:18.\n"S druge strane, normalna je stvar da dođe do malog opuštanja, pogotovo kad si siguran u pobedu, kao što smo mi bili. Ipak, svaku utakmicu moramo da shvatimo kao jedan dobar trening i da neke stvari poboljšamo iz utakmice u utakmicu, ali mi to ovaj put nismo uradili", rekao je Terzić.\nSrbija će narednog vikenda igrati u japanskom Sendaiju, a Terzić je izrazio nadu da njegova ekipa posle drugog vikenda Gran prija može da izbori plasman na završni turnir.\n"Osaje nam sada taj put uJapan i da pokušamo da se spremimo za naredne tri utakmice i možda prilika da posle tog trunira obezbedimo finalni turnir", priželjkuje selektor.\nOdbojkašice Srbije će u Sendaiju igrati sa selekcijama Japana, Brazila i Tajlanda.


Уместо Церића крвави муфтија - Јадовно 1941. - КУЛТУРА СЈЕЋАЊА\nUmesto Cerića krvavi muftija\nMeđu pet kandidata za novog poglavara Islamske zajednice BiH nema novopazarskog muftije Muamera Zukorlića čime je i definitivno stavljena tačka na višemesečnu priču\no mogućnosti da upravo on nasledi Mustafu Cerića u fotelji u Sarajevu. Ispostavlja se da Zukorlić nikada nije ni bio ozbiljan kandidat i da su komentari da je on glavni favorit odlazećeg reisa Cerića bili samo skretanje pažnje sa suštine cele priče. A\npo svemu sudeći, suština je u tome da je jedini Cerićev favorit muftija travnički Nusret Avdibegović.\nStručnjaci upozoravaju da bi eventualni izbor Avdibegovića za novog reisa značio novu radikalizaciju ove zajednice i korak dalje ka ekstremnim verzijama islama, a\nkao jedan od razloga za to navode ratni pedigre travničkog muftije.\nOn je, naime, od početka pa do samog kraja rata bio jedna od osoba za vezu\nizmeđu zloglasnog odreda El Mudžahedin i komande takozvane Armije BiH. O tome svedoče\nfotografije koji su u posedu našeg lista. Na jednoj od fotografija Avdibegović\nse nalazi u društvu šejha Abdela Aziza zvanog Barbarosa, čoveka koji je 1992. godine\nu okolini Travnika formirao prve kampove za obuku mudžahedina. Na toj fotografiji\nvidi se još dvadesetak mudžahedina kojima se Avdibegović obraća.\nNa drugoj fotografiji travnički muftija i mogući novi poglavar IZ BiH je snimljen sa zloglasnim Abu Hamzom i nekadašnjim komandantom Trećeg korpusa takozvane Armije BiH Sakibom Mahmuljinom. Taj snimak potiče s kraja 1995. godine otkada datira i rukom pisani dokument na kojem je izrađena kompletna struktura odreda El Mudžahedin na čelu sa njegovim poslednjim vođom, Abu Malijem. Avdibegović je potpisan ispod ovog dokumenta koji je izrađen za potrebe bošnjačke vojne obaveštajne službe.\nTesne veze sa mudžahedinima nisu, međutim, sprečile tri izborna okruga u IZ BiH da\nAvdibegovića kandiduju za novog reisa. U njegovoj zvaničnoj biografiji se te veze\nnigde ne pominju, ali se ističe njegovo obrazovanje, veliki broj napisanih knjiga i\ndrugih radova. Avdibegović je, inače, rođen 1957. godine u Pruscu kod Donjeg Vakufa.\nZavršio je Gazi-Husrev begovu medresu i Šerijatski fakultet Univerziteta u Medini,\na magistrirao je na Fakultetu islamskih nauka u Sarajevu.\nTravnik centar vehabija\nAutor knjige „Era terorizma u BiH“ Dževad Galijašević u izjavi za\n„Vesti“ ocenjuje da je Avdibegović proteklih godina od Travnika napravio\nlogistički centar vehabijske zajednice u BiH.\n– U njegovom muftijstvu stalno se dešavaju napadi na povratnike, a jedan od najvećih\nterorističkih napada u zemlji desio se upravo na teritoriji koju on pokriva, u Bugojnu\nkada je Haris Čaušević digao u vazduh policijsku stanicu – kaže Galijašević.


Danas stupa na snagu Zakon o lobiranju - 14.08.2019, Sputnik Srbija\nDanas stupa na snagu Zakon o lobiranju\nZakon o lobiranju, koji je usvojen prošle godine u novembru, danas će početi da se primenjuje, što znači da zainteresovani budući lobisti mogu da se prijavljuju... 14.08.2019, Sputnik Srbija\n© Sputnik / Radoje PantovićZgrada Vlade Republike Srbije\nZakon o lobiranju, koji je usvojen prošle godine u novembru, danas će početi da se primenjuje, što znači da zainteresovani budući lobisti mogu da se prijavljuju za obuku Agenciji za borbu protiv korupcije, a svi detalji o tome su na sajtu agencije, piše „Politika“.\n„Cilj Zakona o lobiranju je zaštita javnog interesa i dodatna izgradnja integriteta javnih funkcionera, što je dobro za svaku pravnu državu i za funkcionisanje vladavine prava“, rekao je za „Politiku“ Dragan Sikimić, direktor Agencije za borbu protiv korupcije.\nAgencija za borbu protiv korupcije ima sve nadležnosti u vezi sa sprovođenjem zakona — od raspisivanja konkursa, obuke, izdavanja sertifikata, preko izrade pravilnika, do kontrolisanja rada u praksi, kako lobista, tako i lobiranih lica.\nSikimić kaže da je Srbija postupila u skladu sa zahtevima iz poglavlja 23 u pregovorima sa EU, kao i po preporukama GREKO.\n„Uz novi Zakon o sprečavanju korupcije, koji će biti u primeni od 1. septembra sledeće godine, ostvarićemo dodatni napredak u evrointegracijama“, dodaje Sikimić.\nSikimić potvrdno odgovara na pitanje — da li se očekuje da poslanici, ministri i drugi bez zadrške prijavljuju svoje kontakte sa lobistima, a biće dužni to da urade u roku od 15 dana.\n„Radi jačanja integriteta donosioca opštih akata i poverenja građana u institucije, očekujem da će prijavljivati te kontakte, jer to pravi razliku između pokušaja ostvarivanja zakonitog interesa određene strane i korupcije, kao krivičnog dela“, rekao je Sikimić.\nOn naglašava da je jedna od ključnih stvari — da lobirano lice ne sme da primi apsolutno nikakvu naknadu.\nInformacije, stavovi i mišljenja o zakonima i drugim propisima objavljenim u sredstvima javnog informisanja, na primer, ne smatraju se lobiranjem, kao ni građanske inicijative upućene organima vlasti na predložena rešenja zakona i drugih propisa, navodi „Politika“.


Sistemi za industriju - Nobel filteri\nKada je u pitanju industrijska odnosno kemijska priprema vode za kotlove, rashladne tornjeve, industriju PVC stolarije, omekšavanje vode za samouslužne auto praonice, omekšavanje vode u industriji ili filteri za vodu za proizvodnju pića i sokova, raspolažemo s uređajima svih dimenzija odnosno namijena.\nU mogućnosti smo da isporučimo, ugradimo i pustimo u rad od manjih kućnih uređaja do velikih industrijskih, sa svom neophodnom instalacijom.\nPriprema vode u industriji je jedan od osnovnih polja našeg djelovanja, s akcentom na kvalitetu, pouzdanost i performanse opreme.\nBasis Profesional je samostojeći sistem za filtriranje vode s reverznom osmozom male veličine, ali velikog kapaciteta. Može proizvesti 400 galona (1500 l) čiste vode dnevno.


Годишња миса за усташке злочинце | Јадовно 1941.\nGodišnja misa za ustaške zločince\nMIPA je o održavanju misa za Pavelića obavestila veliki broj organizacija i uglednih pojedinaca u zemlji i svetu. Naročito pozdravljamo reakciju dr Zurofa i očekujemo nove koje će se odlučno suprotstaviti zabrinjavajućim primerima povratka ustaštva.\nVizental centar osuđuje održavanje godišnje mise u Zagrebu za hrvatskog masovnog ubicu iz Drugog svetskog rata Antu Pavelića i poziva na raščinjavanje sveštenika Lasića i Kosa\nJerusalim – Centar Simon Vizental je danas osudio misu nedavno održanu u Zagrebu (28. decembra) u čast ustaškog vođe Ante Pavelića, koji kao šef Nezavisne države Hrvatske (NDH) snosi direktnu odgovornost za masovna ubistva stotina hiljada Srba, desetine hiljada Jevreja i brojnih Roma. U saopštenju koje je ovde i danas izdao dr Efraim Zurof, direktor Centra u Izraelu i njegov vodeći lovac na naciste, Centar je pomenuti obred nazvao “grubom uvredom za uspomenu na brojne Pavelićeve žrtve i ismevanjem sa užasnim ustaškim zločinima.”\n“Ovaj obred, koji su crkvene vlasti već obustavljale nakon protesta Vizental Centra i drugih organizacija, je sramotan za lokalnu katoličku crkvu i neshvatljiv za zemlju koja se sprema da uđe u Evropsku uniju. Tražimo od hrvatskih vlasti da slični obredi ubuduće budu zabranjeni, a nadležne crkvene velikodostojnike pozivamo da raščine sveštenike koji su održali mise, Vjekoslava Lasića i Stanislava Kosa, zbog sprovođenja obreda koji je hrišćanske vrednosti izvrgao potpunom ruglu.”


HOROSKOP ZA 3. DECEMBAR: Bikovima je potrebna iskrena podrška bližnjih, Vodolije moraju da se opuste! : Nadlanu.com\nHOROSKOP ZA 3. DECEMBAR: Bikovima je potrebna iskrena podrška bližnjih, Vodolije moraju da se opuste!\nObjavljeno 3. dec 2016. / 08:00:32\nNečija poruka ili poslovni susret imaju pozitivan uticaj na dalji tok događaja. Ako ste dovoljno informisani i preduzimljivi, očekuje Vas dvostruki dobitak. Upotrebite neke svoje "skrivene adute". Nemojte dozvoliti da neko sa strane previše zaokuplja partnerovu pažnju. Potrudite se da budite pozitivno "nametljivi" ili nezaobilazni, u onoj meri koliko je to poželjno u emotivnom susretu.\nNe dopada Vam se nečije kritizerstvo ili dvosmislenost u poslovnim pregovorima. Neko od saradnika polako počinje da Vas opterećuje svojom ulogom i ima pomalo negativan uticaj na Vašu koncentraciju. Izbegavajte osobu koja ume da deluje depresivno na Vaše raspoloženje. Svoju pažnju usmerite u pravcu nekih pozitivnih dešavanja, potrebna Vam je iskrena podrška bliskih osoba.


SEČANjSKA SKUPŠTINA O POSLEDICAMA SUŠE NA POLjIMA NAJVAŽNIJIH KULTURA – Zrenjanin\nSEČANjSKA SKUPŠTINA O POSLEDICAMA SUŠE NA POLjIMA NAJVAŽNIJIH KULTURA\n31/08/2017 08/09/2017 List Zrenjanin\nPrinos kukuruza umanjen za 80 odsto\nPosledice ovogodišnje, nezapamćene suše po, u suštini agrarnu, Opštinu Sečanj, bile su prva tema na zasedanju lokalne Skupštine, održane u utorak. Prema proceni Opštinske komisije, šteta je naneta na usevima na 36.000 hektara, u svih deset sela, a od kultura najviše je stradala soja, na kojoj se štete kreću od 90 do 100 odsto. Najzastupljenija i ekonomski najvažnija kultura, kukuruz, u suši je izgubila 80 odsto prinosa, suncokret 50, šećerna repa 40-50, senokosi i pašnjaci 50-75 odsto, i u celosti izgubljeno je drugo košenje lucerke.\nUz ocenu da saniranje posledica suše prevazilazi mogućnosti lokalne samouprave, Vladi je upućen i predlog mera pomoći poljoprivrednim proizvođačima. Ovo je bila jedna od tačaka koje su dobile punu saglasnost svih odbornika, a treba napomenuti da su obe strane na ovom skupu, i pored dinamične rasprave, ispoljile dobru volju za saradnju i zajedničko iznalaženje rešenja.\nPredsednik Opštine Predrag Rađenović saopštio je da je u ovom času najveći problem lokalne samouprave dug škola za gas, koji je kao višegodišnji s kamatama dostigao iznos od 58,7 miliona dinara. Pored mera za dugoročno rešavanje (alternativna energija, ispravni kotlovi, primeravanje kapaciteta smanjenim potrebama), Rađenović je obrazložio sklapanje ugovora o reprogramiranju duga sa „Srbijagasom” kao definitivno rešenje pitanja duga, što je takođe jednoglasno prihvaćeno.\nOdbornici su većinom glasova usvojili i rebalans budžeta – Rađenović je ukazao da se pojedine pozicije pojačavaju i usled dobijanja sredstava za određene projekte – pa je iznos za ovu godinu od prethodno predviđenih 560,8 povećan na 612 miliona; mr Milan Radovanović je izrazio određeni skepticizam i zbog prestanka rada „Cimosa”, što će se odraziti na punjenje budžeta. Usvojeni su izveštaj o ostvarenju budžeta u prvoj polovini godine, Program zaštite, uređenja i korišćenja poljoprivrednog zemljišta na području Opštine, kao i likvidacioni izveštaj Javnog stambenog preduzeća, a doneta je odluka o okončanju postupka likvidacije Radija „Sečanj”. U tom kontekstu Radovanović je pokrenuo potrebu razmatranja informisanja putem drugih medija, između ostalih preko lista „Zrenjanin” i RTV „Santos”.\n← TURISTIČKA I PRIVREDNA MANIFESTACIJA NA OBALAMA TISE OKUPILA VELIKI BROJ POSETILACA\nBROJNE PRIPREME PRETHODILE POČETKU MANIFESTACIJE „DANI PIVA” →


Kontrolne vežbe iz srpskog za 2. razred - Idealno.rs\nPočetna / Kancelarija i škola / Knjige i literatura / Knjige / Kontrolne vežbe iz srpskog za 2. razred\nPonuda prodavnice eKupi za proizvod Kontrolne vežbe iz srpskog za 2. razred. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Kontrolne vežbe iz srpskog za 2. razred i izberi najbolju. Knjige iz kategorije Knjige i literatura je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Kontrolne vežbe iz srpskog za 2. razred i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Kontrolne vežbe iz srpskog za 2. razred se mogu razlikovati od onih u internet prodavnici u kojoj obavljaš kupovinu. Kontrolne vežbe iz srpskog za 2. razred je dostupan u prodavnici eKupi po ceni, koja je navedena pored svakog prodavca u meniju "Prodavnice".\nGarantne uslove za Kontrolne vežbe iz srpskog za 2. razred proveri u prodavnici u kojoj nameravaš da obaviš kupovinu. Slika za Kontrolne vežbe iz srpskog za 2. razred je simbolična, zato se pre kupovine u prodavnici uveri da je proizvod isti.\nIlustrator: Nikola VitkovićKontrolne vežbe iz srpskog jezika za drugi razred osnovne škole namenjene su proveri znanja i veština u oblastima jezik, čitanje s razumevanjem i pisanje. Zadaci u kontrolnim vežbama usklađeni su s nastavnim planom i programom. Vežbe omogućuju nastavnicima da provere koliko su njihovi učenici savladali određeno gradivo, učenicima – da provere čime su više, a čime manje ovladali, a roditeljima – da prate napredak svog deteta. Zbirka sadrži 13 kontrolnih vežbi (za grupu A i grupu B) sa zadacima različitih tipova.21 x 29 cm


Članak je filtriran: Utorak, 19 Mart 2019\nUtorak, 19 Mart 2019 23:15\nMinistar rada RS "pohvalio Novalića": Najniža cijena rada u FBiH\nMinistar rada i boračko-invalidske zaštite Republike Srpske Duško Milunović smatra da je zaustavljanje odliva radnika moguće samo povećanjem plata u privredi Republike Srpske, te povećanjem ukupnog standarda.– Vlada Republike Srpske povećala je najnižu cijenu rada na 450 KM i to je malo. U svakom slučaju, moramo posmatrati i okruženje po ovom pitanju, jer dolazi do sistema spojenih posuda i prelivanja radne snage i investicija. U Federaciji BiH je ta cijena manja – rekao je Milunović danas novinarima u Banjauci.\nMilunović je rekao da pretpostavlja da veoma mali broj poslodavaca isplaćuje tu najnižu cijenu rada.\n– U Republici Srpskoj mora se stvoriti ukupan privredni ambijent i privući investicije, otvoriti nove javne radove, kako bi ukupna cijena prosječne plate u Republici Srpskoj bila veća – ocijenio je Milunović.\nRadnički media servis za Zapadni Balkan / JIE\nUtorak, 19 Mart 2019 22:34\nSDP BiH neće koalirati sa SDA i PDA u TK\nNakon što su danas, na poziv Kantonalnog odbora SDP-a, obnovljeni pregovori tzv. građanske koalicije o formiranju vlasti u TK, a kojem nisu prisustvovali predstavnici Demokratske fronte, u večernjim satima u tuzlanskom Domu penzionera održana je sjednica Predsjedništva KO SDP-a na kojoj su usvojeni zaključci vezani za istup predstavnika Saveza za bolju budućnost, koji su naveli kako u Skupštini TK imaju kapacitet od 9 ili 10 zastupnika.\nUtorak, 19 Mart 2019 21:20\nDodik: Izetbegović opstruiše formiranje vlasti\nPredsjedavajući Predsjedništva BiH Milorad Dodik izjavio je da SDA i njen lider Bakir Izetbegović sada namjerno opstruišu formiranje vlasti na nivou BiH, te da ovakvim ponašanjem bošnjački političari dovode sebe u poziciju da gotovo nijedna od institucija neće funkcionisati, javlja Srna.\nUtorak, 19 Mart 2019 16:39\nPanika: Prijeti da će ubijati po Londonu\nPolicija u Londonu pregovara sa naoružanim napadačem koji, kako prenose svjetski mediji, prijeti da će ubijati ljude, prenijele su Nezavisne.com.\nUtorak, 19 Mart 2019 16:22\nErdogan: I Bosna će se poljujati ako se poljulja Turska, i Sirija, Libija, Irak ...\nRecep Tayyip Erdogan poručio je da je Turska za milione ljudi širom svijeta simbol mira, blagostanja i povjerenja, objavila je Anadolija.\nUtorak, 19 Mart 2019 14:43\nDodik: Protestima destabiliziraju Srbiju\nVučić poslao poruku odbrane Srbije, rekao je Dodik.\nUtorak, 19 Mart 2019 14:40\nKomšić o aferi "selefije"\nNakon što dobijemo potpunu informaciju, uslijedit će dalji koraci u pravcu rješavanja ovog problema\nUtorak, 19 Mart 2019 14:32\nVučić-Dodik: Ideja da Srbija bude prisutna u svakoj opštini RS\nU Beogradu je održan sastanak predsjedavajućeg Predsjedništva BiH Milorada Dodika sa predsjednikom Srbije Aleksandrom Vučićem.\nDodik je istakao da je saradnja Srpske i Srbije u proteklih nekoliko godina najbolja do sada i zahvalio državnom rukovodstvu Srbije na pomoći i podršci. On je naglasio da će dogovorenim projektima biti kompletirana zamisao da u svakoj opštini u Srpskoj bude realizovan projekat sredstvima Srbije.\nUtorak, 19 Mart 2019 14:26\nNe ide u TK: Bez dogovora o formiranju vlasti bez nacionalnih stranaka\nZavršen je još jedan u nizu sastanaka Kantonalnoog odbora SDP-a u Tuzli, na kojem je razgovorano sa građanskim strankama o formiranju vlasti bez nacionalnih stranaka, SDA i PDA u ovom kantonu, javila je Federalna.ba\nUtorak, 19 Mart 2019 12:19\n(VIDEO) Ispovijest bivšeg saradnika SOA: Tražili su od mene da prebacim oružje iz Doboja u mesdžid Stranjane


15.03.2019 Realizovan prvi ciklus usavršavanja posrednika i zastupnika u osiguranju\nU Regionalnoj privrednoj komori Kolubarskog i Mačvanskog upravnog okruga održan je prvi ciklus kontinuiranog usavršavanja ovlašćenih posrednika i ovlašćenih zastupnika u osiguranju u 2019. godini. Prema odredbama Odluke o sticanju zvanja i usavršavanju ovlašćenih posrednika i ovlašćenih zastupnika u osiguranju, koju je usvojila Narodna banka Srbije, privredna društva koja poseduju licencu za obavljanje ove delatnosti, u obavezi su da tokom jedne kalendarske godine prođu 15 časova obuke u cilju usavršavanja, kako bi zadržali, odnosno obnovili licencu.\nPrvi ciklus obuke, na temu Banka kao prodajni put osiguravajućih usluga, obuhvatio je 5 časova predavanja, tako da je u planu realizacija još dva ciklusa istog obima, kako bi se obezbedila neophodna kvota od predviđenih 15 časova obuke.\nObuka je obuhvatila odrednice uspešnog poslovanja bankarskog osiguranja, osiguravajuće usluge koje se prodaju preko banaka, primere vođenja prodaje odabranih vrsta osiguranja preko banke, polazišta daljeg razvoja bankarskog osiguranja.\nRealizacija narednog ciklusa usavršavanja ovlašćenih posrednika i ovlašćenih zastupnika u osiguranju, predviđena je za 9. april ove godine.


Srebrenica 2012: Bošnjaci sahranjuju 520 tela, Srbi prave feštu sa koncertima i fudbalskim turnirom\nSarajevo - Organizacioni odbor za obeležavanje 17. godišnjice genocida u Srebrenici saopštio je da su obavljene sve pripreme za komemorativni skup koji će biti održan 11. jula u Memorijalnom centru u Potočarima kod Srebrenice.\nSa jedne od prethodnih sahrana žrtava genocida u Srebrenici\nTog dana će biti ukupano 520 identifikovanih žrtava, među kojima su šest maloletnih osoba i tri žene.\nOrganizacioni odbor za obeležavanje godišnjice genocida, istakao je da ove godine srpska populacija u Srebrenici i Bratuncu prvi put istovremeno organizuje obeležavanje "Petrovdanskih dana".\nOrganizacioni odbor ocenio je da program koji sadrži fudbalski turnir, koncerte i druge aktivnosti, a koji će se odvijati u vreme kada će u Srebrenici biti oko 30.000 članova porodica, preživelih žrtava, duboko vređa osećanja žrtava i može izazvati ozbiljne sigurnosne probleme na celom području opštine Srebrenica, navodi se u saopštenju Organizacionog odbora.\n- Mi ne možemo da garantujemo sigurnost, ako se u toku dolaska porodica, koje će kopati svoje najmilije dešava fudbalski turnir na kome će se neko napiti, doneti neke zastave, provocirati - izjavio je Ćamil Duraković, predsednik Organizacionog odbora.\n- Ovo je sramota da se 11. jula, kada ukopavamao svoju braću, decu, očeve, organizuju "Petrovdanski dani". Sledeće godine verovatno će festival prebaciti u same Potočare - rekao je Predsednik Koordinacionog tima Građanske inicijative "Glasat ću za Srebrenicu" Emir Suljagić.


NoviMagazin\t22.12.2017 17:55\nŠpanski premijer Marijano Rahoj je izgubio plebiscit koji je želeo, poručio je kasno sinoć Pućdemon, koji je činjenicu da su partije koje su za nezavisnot dobile većinu u regionalnom parlamentu ocenio kao "šamar" onima koji joj se protive.\nPućdemon je ovo poručio pred grupom katalonskih separatističkih aktivista i flamanskih nacionalističkih simpatizera iz jedne sale u centru Brisela, gde se "sklonio" sa ministrima posle referenduma o nezavisnosti Katalonije početkom oktobra.\nNa osnovu 99,8 odsto prebrojanih glasova, tri stranke koje se zalažu za nezavisnost Katalonije na izborima su osvojile 70 mesta u parlamentu tog španskog regiona sa ukupno 135 mesta.\n"Želim da čestitam katalonskom narodu na tome što je svetu dao lekciju… lekciju o građanstvu i demokratiji", rekao je Pućdemon.\nDoskorašnji katalonski predsednik je dodao da Evropa mora uzeti u obzir rezultat izbora, kao i da "recept Rahoja ne funkcioniše" u Kataloniji.\nRezultat izbora ukazuje da će stranke koje se zalažu za nezavisnost Katalonije ponovo imati većinu, gotovo dva meseca pošto je vlada Marijana Rahoja suspendovala autonomiju Katalonije, smenila njenu vladu, raspustila parlament i uvela direktnu upravu Madrida u tom regionu.\nGrupu stranaka koje su za nezavisnost Katalonije čine koalicija "Zajedno za Kataloniju" koju predvodi Pućdemon, Republikanska levica Katalonije i mala antikapitalistička stranka Kandidatura narodnog jedinstva.\nPućdemon spreman za sastanak sa Rahojem bilo gde osim u Španiji\nSmenjeni katalonski predsednik Karles Pućdemon izjavio je danas da je spreman da se sastane sa španskim premijerom Marijanom Rahojem na bilo kojoj lokaciji u Evropskoj uniji (EU), osim u Španiji.\nPućdemon je rekao novinarima u Briselu posle objavljivanja izbornih rezultata da su jučerašnji regionalni izbori otvorili "novo doba" za taj španski region.\nOn je kazao da je spreman da se vrati u Kataloniju i da ponovo postane regionalni lider.\nPućdemon, kao najistaknutiji lider opozicije mogao bi da bude izabran na čelo koalicije za nezavisnost koja će pregovarati sa drugim strankama.\nPremijer Španije Marijano Rahoj ne želi dijalog sa separatistima dok se ne obavezu da će braniti svoje političke ciljeve u okviru španskog ustava, koji zabranjuje jednostrano proglašenje nezavisnosti bilo kog od 17 autonomnih španskih regiona.\nKatalonska izborna komisija je saopštila, na osnovu više od 90 odsto prebrojanih glasova, da je blok stranaka koje su za nezavisnost Katalonije na putu da ponovo dobije većinu u parlamentu tog španskog regiona koji ima 135 mesta.\nRahoj spreman da razgovara sa novim katalonskim liderima\nPremijer Španije Marijano Rahoj danas je izrazio nadu da će u Kataloniji početi "novo doba zasnovano na dijalogu" posle regionalnih izbora koji su pokazali duboke podele pristalica i protivnika nezavisnosti tog španskog regiona\nCentralna vlada u Madridu raspisala je vanredne izbore u Kataloniji nakon smene regionalnog predsednika Karlesa Pućdemona i katalonske vlade, u pokušaju da spreči taj region proglasi nezavisnost od Španije.\nRahoj je rekao na konferenciji za štampu, održanoj nakon što su objavljeni rezultati glasanja, na kojima su stranke koje se zalažu za otcepljenje odnele pobedu, da će nova vlada morati da poštuje zakon.\nŠpanski premijer je kazao da će razgovarati sa novim regionalnim liderima, sve dok oni poštuju Ustav.


Republika / Švercovali zlato vredno 1,6 miliona dinara! Par iz Makedonije uhvaćen na Batrovcima\nutorak, 20. 8. 2019.| 13:48\nSrpski carinici su u saradnji s policijom juče, 19. avgusta, na izlaznoj strani graničnog prelaza Batrovci, sprečili krijumčarenje više od pola kilograma zlatnog nakita, čija je vrednost procenjena na više od 1,6 miliona dinara.\nKako se navodi u saopštenju Uprave carina, prekršaj je otkriven sinoć oko 22 časa, kada je granična policija za kontrolu izdvojila "mercedes" nemačkih registarskih oznaka kojim je iz Nemačke, gde živi, putovao bračni par makedonskih državljana albanske nacionalnosti.\nUhvaćeni na teretnom brodu u švercu 220.000 litara nafte kod Pupinovog mosta! Vrednost 30 miliona dinara\nNeprijavljeni nakit je najpre otkriven u džepovima pantalona 27-godišnje putnice koja se nalazila na mestu suvozača, a potom i u prtljažniku, među njenim ličnim stvarima.\nOd putnice koja se našla u prekršaju oduzeto je 610 grama neprijavljenog zlatnog nakita - 20 narukvica, ogrlica, prstenja, lančića, mindjuša, privezaka, kao i dva dukata ukupne vrednosti 1.677.500 dinara, dodaje se u saopštenju Uprave carina.\nBatrovci Granični prelaz Hapšenje Švercovanje Srbija Nakit Šverc Makedonci\nStršljen20. avgust 2019. u 16:05\nJeste li im bar sve oduzeli,jer to je najverovatnije namenjeno za šiptarsku dijasporu,za veliku albaniju.Sad to unovčite pa prosledi te za našu stvar ako ste pametni.\nTurčin pokušao da prošvercuje zlato vredno POLA MILIONA!\nPOP JORDO STRAHUJE OD ŽENE U ZATVORU: Plaši se da će mu švaleracija doći glave\n(FOTO) NEZAPAMĆENA ZAPLENA CARINIKA: Šverc cigareta vredan MILIONE\nDRUGA STRANA TEHNOLOGIJE 21. VEKA: Dronovima švercovali telefone vredne 80 miliona dolara!\nMuškarac (53) upucan je večeras u Ulici Jovana Milovanovića u Jajincima. Njega je Hitna pomoć...


Zrenjanin - Odlukom Skupštine grada dimničarina više nije obavezna komunalna usluga. Zamenik gradonačelnika Goran Kaurić rekao je da će dimničarske usluge preći u oblast dobrovoljne individualne potrošnje na tržišnom principu, a da razlozi za donošenje te odluke proizilaze iz reakcije građana.\nPiše: LJILJANA STUPAR\nReagovali su, međutim, i radnici preduzeća „Dimničar“ pismom gradonačelniku Mileti Mihajlovu, ukazujući da je to preduzeće pred kolapsom i da je sasvim izvesno da mu predstoji stečaj.\nAgencija za privatizaciju krajem avgusta raskinula je kupoprodajni ugovor sa Jovanom Popovićem o kupovini zrenjaninskog preduzeća za dimničarske usluge „Dimničar“. Ugovor je raskinut jer ta firma nakon privatizacije nije imala kontinuitet u poslovanju, odnosno nije obavljala usluge za koje je specijalizovana niti je u njoj poštovan socijalni program.\n- Isključeno nam je grejanje, u blokadi smo poslednjih godinu dana, nemamo više internet veze, a predstoji nam i isključenje telefona i struje. Radnici nemaju motiv da rade posao za koji znaju da nikada neće biti plaćeni. Uostalom, teško da i imaju čime, pošto više nemamo ne samo nijedno vozilo već niti jednog dinara za gorivo - naveli su radnici u pismu i ukazali da im zarade kasne mesecima unazad.\nRadnici „Dimničara“ postavili su i pitanje ko će ubuduće održavati dimnjake građanima koji su već platili za ovu uslugu, kao i šta će biti sa više od 1.000 pravnih lica na teritoriji zrenjaninske opštine, koja imaju obavezu održavanja u smislu protivpožarne zaštite.\n- Ukoliko neko ne želi dimničarske usluge, ko odgovara za eventualni požar i s kim nadalje sarađuju nadležne inspekcije: Komunalna inspekcija, kao i na Sektor za zaštitu i spasavanje, i ko se pojavljuje kao nadležan, odnosno odgovoran u slučaju nepravilnosti dimovodnih instalacija? - pitaju u „Dimničaru“.\nTakođe, jedno od pitanja upućenih gradonačelniku Zrenjanina je i kako sada može „Grejanje“ da pušta u rad gasne instalacije po domaćinstvima bez prethodno izdatih atesta o ispravnosti dimovodnih kanala.\nDirektorka „Dimničara“ Ljubinka Ivković-Kozlovački nije želela da daje izjave za medije, jer su „dobrim delom krivi za propast preduzeća“, ali je podsetila na pismo koje je uputila gradskoj upravi. Ona u tom pismu navodi da „Dimničar“ nije isto što i Jovan Popović i da grad nema ugovor s njim, već sa preduzećem.\nOna je ukazala da radnike u ovom trenutku najviše brine to što će možda ostati bez posla.\nJedan od radnika Željko Delić, koji u toj firmi radi već 20 godina, očekuje da se problem reši.\n- Ovo je presipanje iz šupljeg u prazno, radimo badava, bez osiguranja, plate, ali moje je da radim. Zainteresovanih za čišćenje dimnjaka ima i oni plaćaju te usluge, mada ima i onih koji i kad nas vide na ulici govore kako mi kao firma više ne postojimo i ne žele ni da plate, niti da im čistimo dimnjake - kaže Delić.


FHP: Spora suđenja za ratne zločine\nNema napretka u procesuiranju ratnih zločina pred sudovima u Srbiji, saopštila je navladina organizacija Fond za humanitarno pravo (FHP).\nNa predstavljanju četvrtog izveštaja FHP-a o sprovođenju Nacionalne strategije za procesuranje ratnih zločina, koju je Vlada Srbije usvojila u februaru 2016. godine, rečeno je da je u poslednjih šest meseci podignuto četiri optužnice protiv četiri lica, kao i da je izdata jedna naredba za sprovođenje istrage.\n„Strategija je nadležnim organima trebalo da pomogne da na strateški način pristupe procesuiranju ratnih zločina, ali tu nikakve pomoći praktično nije bilo. Ako je od 21 optužnice njih 18 preuzeto iz Bosne i Hercegovine znači da to nije inicijalni rad našeg tužilaštva i da ne može da se govori o nekakvom unapređenju“, rekla je Višnja Šijačić, autorka izveštaja FHP-a.\nOdeljenje za ratne zločine Višeg suda u Beogradu, naveo je FHP, u prvoj polovini 2019. donelo je tri prvostepene presude, jedna optužnica je odbačena, u jednom postupku postignut je sporazum o priznanju krivice, dok je Apelacioni sud doneo jednu presudu. U fazi istrage, navela je Šijačić, je 15 ratnih zločina, dok je u predistražnom postupku 2.581 predmet.\nU poslednjih šest meseci odvijala su se 23 suđenja, održano je 54 sudeća dana, pretresi su u proseku zakazivani na mesec dana, što pokazuje da se po jednom predmetu sudilo tri dana u pola godine.\nOsim sporosti, rekla je Ivana Žanić, direktorka pravnog programa Fonda za humanitarno pravo, posebno zabrinjava javni diskurs u kom se rehabilituju i glorifikuju osobe sa pravnosnažnim presudama.\n„Vojislav Šešelj, koji je osuđen u Haškom tribunalu, i dalje je narodni poslanik u Skupštini Srbije. Šašelj iz poslaničke klupe širi govor mržnje, a u tome ga niko ne sprečava niti sankcioniše. Time se direktno krši Zakon o izboru narodnih poslanika jer njegov mandat je po izricanju presude morao da prestane“, navela je Žanić.\nOdgovarajući na novinarsko pitanje o aktuelnom saslušanju u Hagu dosadašnjeg premijera Kosova Ramuša Haradinaja, Žanić je rekla da je njegova ostavka na funkciju zrela politička odluka.\n„Ne možemo da znamo šta će se dešavati jer postupak pred specijalizovanim većima je u tajnosti baš zbog propusta u Haškom tribunalu u vezi sa zaštitom svedoka. Pratićemo situaciju u budućnosti i reagovaćemo“, zaključila je Žanić.\nFHP je saopštio da 85 odsto građana Srbije nije informisano ni o jednom suđenju za ratne zločine i da je Tužilaštvo uvelo Pravilnik o anonimizovanju optužnica, po kom se objavljuju samo inicijali osoba, tako da javnost ne može znati ko je i za šta optužen.


Policija potvrdila incident u Štrpcu – Nadlanu.com\nPolicija potvrdila incident u Štrpcu\nGRAČANICA, 12. decembra 2010. (Beta) – Portparol Kosovske policije Baki Keljani potvrdio je da je na briačkom mestu u Donjoj Bitini u opštini Štrpce došlo do incidenta.\n„Na tom biračkom mestu, prema informacijama, fizički je napadnut posmatrač srpske nacionalnosti a napala ga je osoba iste nacionalnosti“, rekao je Keljani agenciji Beta i dodao da je istraga o tom incidetnu u toku.\nPrema njegovim rečima, napdnuta osoba je došla u policiju da da izjavu o incidentu. Predstavnici dve srpske liste, od osam koliko ih učestvuje na izborima, za incident u Štrpcu optužili su članove Srpske liberalne stranke koja je do sada učestvovala u radu kosovskih inistitucija.\nPredsednik Socijaldemokratske stranke Kosova i Metohije Slaviša Petković rekao je agenciji Beta da je na biračkom mestu u Donjoj Bitini u opštini Štrpce fizički napadnut član biračkog odbora njegove stranke Marijan Ljubić.


Beta 18. septembra 2019. 18:45\nVisoki predstavnik u BiH Valentin Incko osudio je nedavno usvojenu Deklaraciju Stranke demokratske akcije (SDA), kojom se zagovaraju ustavne promene i uspostavljanje Republike BiH, koja bi imala tri nivoa vlasti – državni, regionalni i lokalni.\n„Visoki predstavnik osudjuje činjenicu da je SDA odlučila da formuliše svoje vidjenje budućnosti BiH na osnovu koncepta koji očito nije prihvatljiv za neke druge političke opcije“, saopšteno je iz Kancelarije visokog predstavnika (OHR).\nU saopštenju se ocenjuje da „nije konstruktivno što je ta stranka predočila takav koncept, znajući da će on izazvati negativne reakcije i stvoriti dodatne tenzije“.\nIz OHR-a je dalje navedeno da je Visoki predstavnik, u skladu sa svojim mandatom, obavezan da insistira na punom poštovanju Dejtonskog sporazuma, uključujući i Ustav BiH, koji jasno garantuje suverenitet, teritorijalni integritet i političku nezavisnost BiH i navodi da se BiH sastoji od dva entiteta, Federacije BiH i Republike Srpske.\n„Svaka promena unutrašnje organizacije BiH mora biti usvojena u skladu sa procedurama predvidjenim Ustavom, za što je potreban sveobuhvatan proces izgradnje konsenzusa i dogovora u celokupnom političkom spektru“, ističe se u saopštenju.\nVisoki predstavnik, navodi se dalje, „duboko žali zbog retorike nekih stranačkih zvaničnika na kongresu SDA, kojom su se veličali i slavili pojedinci optuženi za navodne zločine protiv nedužnih žrtava za vreme rata“.\n„Takvi stavovi koje zastupa bilo koji političar ili javna ličnost štetni su za proces pomirenja medju zajednicama u BiH i stoga su neprihvatljivi“, stoji u saopštenju.\nIncko je pozvao sve političke i institucionalne lidere u BiH da „prestanu sa beskrajnom retorikom podele i da stvore klimu koja će pogodovati formiranju vlasti na svim nivoima“.\nU saopštenju se navodi da je OHR nedavno odgovorio na niz novinarskih pitanja u vezi sa deklaracijom SDA, ali da su, kako je naglašeno, neki pogrešno protumačili taj odgovor, zbog čega se visoki predstavnik odlučio da pojasniti svoj stav o nekim od pitanja koja su razmatrana na kongresu SDA.\nOHR je pre par dana saopštio da „svaka izmena unutrašnje organizacije BiH mora biti usvojena u skladu sa procedurama predvidjenim u Ustavu, što zahteva široku podršku unutar političkog spektra BiH, uključujući sve konstitutivne narode“.\n„Upravni odbor Saveta za sprovodjenje mira (PIK) konstantno potvrdjuje svoje neupitno opredeljenje za teritorijalni integritet BiH i njenu temeljnu strukturu kao jedinstvene, suverene države, koja se sastoji od dva entiteta, kako je determinisano i Ustavom“, navedeno je u sapštenju OHR-a dostavljenom regionalnoj N1 televiziji.\nReagujući na ovakav stav OHR-a, srpski član Predsedništva BiH Milorad Dodik izjavio je da iz OHR-a „nisu našli za shodno“ da se sami oglase povodom deklaracije SDA, već su to učinili „na instistiranje medija, iako je potpuno jasno da su dokumenti i antiustavni i antidejtonski“.\n„Umesto da se to i konstatuje, jer visoki predstavnik jeste tumač Dejtonskog sporazuma, iz saopštenja dostupnog javnosti vidimo da se visoki predstavnik krije iza PIK-a, koji nema dejtonsko uporište, kao i da se i dalje obračunava sa Republikom Srpskom“, ocenio je tada Dodik.


Eko-bašte u školama u Srbiji - Ozonpress :: internet portal\nMeđunarodni program „Eko-škole“\nŠkole širom Srbije pozvane su da se uključe u sprovođenje ekoloških aktivnosti tokom cele školske godine, koje će im omogućiti osvajanje vrednih nagrada.\nU novembru 2006. Vip, član Telekom Austrija Grupe, obezbedio je licencu za GSM 900/1800 i UMTS mreže. Vip mobile nudi pun portfolio mobilnih usluga za pripejd, postpejd i biznis korisnike. Vip je najveća grinfild investicija u Srbiji do sada, sa uloženih 878,6 miliona evra. Na kraju juna 2015. godine, Vip je imao više od 2,1 miliona aktivnih korisnika, tržišno učešće od 22,4% i više od 900 zaposlenih stručnjaka i menadžera. Vip je ekskluzivni strateški partner Vodafona u Srbiji. Više informacija na www.vipmobile.rs\nMuzička radionica veroučitelja Đorđa


Predsednik Belorusije Aleksandar Lukašenko rekao je da je njegova zemlja „prisiljena na integraciju“ sa Rusijom.\nOn je insistirao na tome da stvarna integracija ekonomija dve države podrazumeva „suverenitet i nezavisnost“ za Belorusiju.\n„Ostajemo posvećeni, kao i uvek, stvarnoj integraciji, bez prisiljavanja na integraciju“, rekao je Lukašenko na sastanku sa predsedavajućim Evroazijske ekonomske komisije Mihailom Mjasnikovičem.\nLukašenko je rekao da je Belorusija inicirala „stvarnu integraciju“ dve bivše članice Sovjetskog saveza devedesetih godina prošlog veka, kada je Boris Jeljcin bio na vlasti, uz održavanje „suvereniteta i nezavisnosti“.\n„Tada nismo razgovarali o tome da neko izgubi suverenitet i nezavisnost. Uz sve tadašnje teškoće, uspeli smo da nađemo rešenja za komplikovana pitanja“, rekao je on.\nLukašenko, koji je Belorusijom upravljao gvozdenom pesnicom više od dve decenije i ponovo se sprema za izbore ove godine,zaista je inicirao rusku i belorusku saveznu državu u devedesetim i govorio da ima aspiracije da postane njen vođa.\nUkoliko ne uđu u sastav Rusije, sigurno je da će zapad srediti Lukašenka. Sve i da izda Rusiju ne bi mu bilo spasa. Ovako ima šansu da obezbedi i svoje naslednike za dalje bavljenje politikom. A narod nije ni svestan šta bi ga dočekalo sa zapada.